ژ سه‌رۆکوه‌زیرتیێ بۆ سه‌رۆکاتیا هه‌رێما کوردستانێ – ىەرگەه – Bergeh\nژ سه‌رۆکوه‌زیرتیێ بۆ سه‌رۆکاتیا هه‌رێما کوردستانێ\nBergeh Kurdistan On 11/06/2019 / سیاسی\nنڤیسین: نسرەت حاجی\nنێچیرڤان بارزانی کو ل سه‌ر ئاستا کوردستان و جیهانێ ناڤه‌کێ دیار و ناسکریه، خوه‌دی کاریزمه‌کا بلنده و ئه‌و د سیاسه‌تا خوه دا، چاره‌سه‌رکرنا پسگرێکێن ئاسێ دا، ڤه‌کرنا گرێیێن ئالۆز و چێکرنا تێکه‌لیان ل سه‌ر ئاستا ناڤخوه و جیهانا ده‌رڤه دا ب دووربینی و دپلۆماسیه‌کا نه‌رم تێ نیاسین و ناڤداره.\nسیاسه‌تا خوه دا، چاره‌سه‌رکرنا پسگرێکێن ئاسێ دا، ڤه‌کرنا گرێیێن ئالۆز و چێکرنا تێکه‌لیان ل سه‌ر ئاستا ناڤخوه و جیهانا ده‌رڤه دا ب دووربینی و دپلۆماسیه‌کا نه‌رم تێ نیاسین و ناڤداره.\nئه‌ڤ 23 سالن، ژ سالا 2006 ێ وه‌ره، نێچیرڤان بارزانی د ناڤ کار، خه‌بات و چالاکیێن ئیداره‌یا هه‌رێما کوردستانێ دایه، ڕۆلا وی و شوونتلیێن وی د پێشکه‌فتن و گه‌شکرنا باشوورێ کوردستانێ، د هه‌موو واران دا، ب تایبه‌تی د وارێ دیتن، ده‌رخستن و فرۆتنا نه‌فتێ دا ود ئاڤاکرنا ژێرخانیا ئابۆریا ئازاد دا، دیار و به‌ر ب چاڤن. نێچیرڤان بارزانی وه‌که سه‌رۆکوه‌زیرێ کوردستانێ، د ناڤا ڤان 23 ێ سالان دا قۆناغێن گه‌له‌ک دژوار و گرنگ و سه‌رکه‌فتی ده‌رباس کرن .\nنێچیرڤان بارزانی د ڕه‌وشه‌ک چه‌وا دا سه‌رۆکاتیا حکومه‌تا هه‌رێما کوردستانێ، وه‌ردگره؟ باشوورێ کوردستانێ واره‌ک وێران بوو، ئێکۆنۆمییه‌ک ژهه‌ڤکه‌تی، تیکه‌لیێن گه‌له‌ک ئالۆز و خه‌راپ دگه‌ل ده‌وله‌تێن جیران و ب تایبه‌تی دگه‌ل تورکیێ هه‌بوون و باشوورێ کوردسانێ هه‌رتم د بن گه‌فا ئێریشێن ده‌وله‌تێن جیران دا بوو، عیراق د شه‌ره‌کێ تاییفی دا بوو و ڕۆژانه ب ده‌هان کریارێن ته‌رۆریستی ل عیراقێ دقه‌ومین. ئها د ڕه‌وشکا وەسا دا ئه‌و بۆ سه‌رۆکوه‌زیر کو ئه‌و ل دۆر ڤێ یه‌کێ د گۆتارا خوه یا بداویهاتنا کابینه‌یا شه‌شێ یا حکومه‌تا کوردستنێ دا دبێژه:\n– ئه‌ز پشتا خوه ب ته‌جرووبه‌یا خوه یا ڕابردو دبه‌ستم کو، د سالا 1996 ێ دا بۆ جارا یه‌کێ پۆسته‌کێ حکومی، وه‌که جیگرێ سه‌رۆکوه‌زیر من وه‌رگرت، پشتی وێ ژی د کابێنه‌یا چارێ دا وه‌که سه‌رۆکوه‌زیرێ حکومه‌تا هه‌رێمێ و د سالا 2006 ێ ژی دا وه‌که سه‌رۆکوه‌زیرێ کابینه‌یا پێنجێ یا حکومه‌تا هه‌رێمێ کار کر.\nد ڤێ ده‌مێ ده ئه‌ز هینی گه‌له‌ک تشتێن ژێهاتی و جوان بووم. ئه‌ز خوه گه‌له‌ک شاد دبینم کو دگه‌ل هه‌ڤکارێن خوه ل حکومه‌تێ، پارلامه‌نتۆیێ و ب تایبه‌تی دگه‌ل جه‌نابێ سه‌رۆک بارزانی و بزاڤا ده‌مۆکارتیخازا گه‌ل، مه چه‌ند بوها و ده‌ستکه‌فتیێن مانه‌وی وه‌که؛ ڤه‌گه‌راندنا ئه‌من، ئارامی و دلره‌هه‌تیێ بۆ کوردستانیێن خوه‌شتڤی و خه‌باتێن بێ ڕاوه‌ستان ژ بۆنا دانانا ئه‌ساسێ ژێرخانیا ژیانێ ل کوردستانێ، بده‌ست ئانین.\nد ڕه‌وشاکا چه‌وا دا نێچیرڤان بارزانی بوو سه‌رۆکوه‌زیرێ کابینه‌یا پێنجێ کو ب کابینه‌یا یه‌کگرتی تێ ناس کرن؟ هه‌تا هینگێ باشوورێ کوردستانێ ب سه‌ر دوو حکومه‌تا/ئیداره‌یان دا هاتبوو دابه‌شکرن؛ حکومه‌ت/ئیداره‌یا سلێمانیێ ژ ته‌ره‌ف یه‌کێتیا نشتمانیا کوردستانێ ڤه دهات برێڤه برن و دوهۆک و هه‌ولێر ژی، حکومه‌ت/ئیداره‌یا هه‌ولێرێ ژ ئالیێ پارتیا ده‌مۆکراتا کوردستانێ ڤه دهاته ئیداره کرن. د2006.01.26 ێ دا پدک و ینک ل سه‌ر یه‌کگرتنا هه‌ر دوو ئیدارەیان ل هه‌ڤ کر و ڕێکه‌فتنه‌ک ئیمزا کر و ب ڤی ئاوایی د ڕۆژا 2006.05.07 ێ دا کابینه‌یا یه‌کگرتی ب سه‌رۆکتیا سه‌رۆکوه‌زیر نێچیرڤان بارزانی هات ئاڤا کرن کو ژ 39-41 وه‌زیران پێک دهات.\nدێ وه‌ره دڤێ ڕه‌وشێ و کاودانی دا سه‌رۆکاتیا حکومه‌تکێ بکه و ب سه‌رکه‌فتی ژێ دارباس ببه، باوه‌ر بکن میناکێن هوسا ل هه‌موو جیهانی نینن، ئه‌گه‌ر هه‌بن ژی ژ تلیێن ده‌ستان زێده‌تر نابن. ل هه‌رێمه‌کا پێنج ملیۆن که‌سی و سه‌رۆکێ حکومه‌ته‌کا ۳۹ وه‌زیر بی کو گه‌له‌ک ژ وان وه‌زیران به‌رپرسێن له‌شکه‌ری بوون و ب سالان ل دژی هه‌ڤ شه‌رێ براکوژیێ کریه و نها ل دۆر مێزه‌کێ ب هه‌ڤ ڕا دجڤن و سه‌رۆوکه‌زیر ژی لازمه وان ل هه‌ڤ بینه و به‌رێ وان بده کار و خه‌باتێ و ب هه‌ڤ ڕا ده‌ستێ خوه بدن یه‌ک و ب هه‌ڤره خزمه‌تا هه‌ڤوه‌لاتیان بکن و کوردستانێ ئاڤادان بکن، نێچیرڤان ل دۆر ڤێ یه‌کێ دبێژه:\n– د مه‌ها گولانا سالا 2006 ێ دا یه‌که‌م کابینه‌یا یه‌کگرتی یا حکومه‌تا هه‌رێما کوردستانێ هات ئاڤاکرن. د یه‌که‌م جڤینا جڤاتا وه‌زیران دا من ل ته‌ڤایا پێکهاته‌یا کابێنه‌یێ نێری، من ل سیمایێ (سه‌رووچاڤ) وه‌زیرێن برێز یێن کابینه‌یێ ب هووری نێری، ژ سه‌ده‌ما ته‌جرووبه‌یا سالێن بۆری هه‌تا وێ ده‌مێ ژی دیار بوو کو، وان باوه‌ری ب هه‌ڤ دو نه‌بوو. ژ به‌ر ڤێ یه‌کێ یه‌که‌م پێنگاڤ و خه‌باتا مه ژ بۆ دروستکرنا باوه‌ریێ و لهه‌ڤنێزیکرنا دیتنێن وان بوو.\nنێچیرڤان بارزانی د هه‌موو قۆناغێن خوه یێن جودا دا د ئیداره‌کرنا باشوورێ کوردستانێ دا ب به‌رده‌وامی گرنگی ب ئاڤاکرنا ژێرخانیا ئابۆریا ئازاد یا کوردستانێ دا یه. وی هه‌ر زوو ده‌ست ب پراکتیزه‌کرنا ماده‌یێن ده‌ستوورا عیراقێ یێن کو ماف ب هه‌رێما کوردستانێ ددن نه‌فتێ ده‌ربێخنه و بفرۆش کر و د ڤی واری ده ئه‌و دبێژه:\n– مه‌زنترین ده‌ستکه‌فت کو د 30 سالێن بۆری دا ب ده‌ستڤه هاتبه، ئه‌و بوویه‌را دیرۆکیا هنارتنا په‌ترۆلێ بوو بۆ ده‌رڤه. ئه‌ڤ چاڤکانی وان ئیمکانا دده مه کو ئه‌م بکارن ژیان و گۆزه‌رانییا هه‌موو فه‌ردێن/تاکێ جڤاکا خوه باش بکن و ژ بۆنا ئاڤاکرنا هه‌رێمه‌که پێشکه‌فتی ئالیکاریا وان بکن.\nد ده‌ما سه‌رۆکوەزیرتیا نێچیرڤان بارزانی دا، باشوورێ کوردستانێ د گه‌له‌ک ڕه‌وش و قۆناخێن دژوار دا ده‌رباس بوو، ئه‌و کریز، ته‌ڤلیهه‌ڤی و بوویه‌رێن د ڤان سالێن داویێ ب سه‌ر باشوورێ کوردستانێ دا هاتنه وه‌که مه‌ر ل ژۆر ژی به‌حس کر، ل ده‌ستپێکێ حکومه‌ته‌ک ل هه‌رێمه‌ک بچووک ژ 39 وه‌زیران پێ بێ کو ژ دو ئیداره‌یێن جودا هاتبن، ب هه‌زاران گوندێن کاڤل، ژێرخانیا ژهه‌ڤکه‌تی و وێران، بڕینا بودجه‌یێ ژ ئالیێ حکومه‌تا عیراقێ ڤه، شه‌رێ دژی داعیشێ، هنده‌ک ئالی و پارتی هه‌بوون لنگه‌کێ وان ل ناڤ حکومه‌تێ بوو و لنگێ دن وه‌که ئۆپۆزسیۆن ل دژی حکومه‌تێ تەڤدگەریان، ژ ئالیه‌کی د حكومه‌تێ دا به‌شدار بوون و ژ ئالیه‌ک دن ب خوه‌پیشاندانان هه‌ولا هه‌رفاندنا حکومه‌تێ ددا کو ئه‌ڤ یه‌ک ل چ درا جیهانێ چێنه‌بوویه، بوویه‌رێن پشتی ئه‌نجامدنا ڕه‌فه‌ره‌ندووما سه‌رخوه‌بوونا کوردستانێ و دوورپێچێن ل سەر كوردستانێ، ئەڤ ھەموو بوویەر و قەومین دد ەما سەرۆكوەزیرتیا ێچیرڤان بارزانی دا چێبوون یەك ل پەی یا دن ھات.\nد رەوشەكا وەسا دا، هه‌ر سه‌رۆکه‌زیره‌ک دن و هه‌ر که‌ساتیه‌ک دن با، ل جهه‌کێ جیهانێ با، ئه‌ز باوه‌ر دکم، دا ته‌سلیم به و ژ به‌رپرسیاریێ بره‌ڤه، لێ نێچیرڤان بارزانی ل به‌ر خوه دا، خوه‌راگرت و ژ به‌رپرسیاریێ نه‌ره‌ڤی و ملێ خوه دا به‌ر وی بارێ گه‌له‌ک گران و ب کاریزما، زانین، ژیری و ژێهاتیا خوه ئه‌و ب سه‌ر وان هه‌موو کریز و ئالۆزیان دا ب سه‌ر که‌ڤه و باشوورێ کوردستانێ بگه‌هینه ڤێ ڕه‌وش و قۆناخا نها تێ دا یه.\nنێچیرڤان بارزانی ب ڤێ ته‌جرووبه‌یا خوه یا گه‌له‌ک زه‌نگین ڤه ژ سه‌رۆکوه‌زیرتیێ دەرباسی سه‌رۆکاتیا هه‌رێما کوردستانێ دبە. د بن سه‌رۆکاتیا وی دا دێ هه‌رێما کوردستانێ ده‌رباسی قۆناغه‌کا گه‌شتر و پێشکه‌فتیتر ببه، ب تایبه‌تی د وارێ تێکه‌لیێن ب وه‌لاتێن جیهانێ ڕا و به‌رژوه‌ندیێن وان وه‌لاتن ب هه‌رێما کوردستانێ ڤه گرێ بدە، ب واتایەكێ دن، ئەو سیاسەتا حەكیمانەیا سەرۆك مەسعود بارزانی دمەشاند، زەنگیمتر، بەرفرەھتر، گەشتر و نوو بكە.


فیکر 2020-04-24 کۆمێنت 496 جار بینراوە\nیەکێک لە بەدبەختی و نەهامەتییە گەورەکانی مرۆڤی کورد، شێوازی بەرخوردی سیاسەتکار و فەرمانڕەوا و میدیاکار و زۆرێک لەوانەی خجڵی نووسین و پەخشکردنن، لەتەک دیرۆک و دەوروبەری خۆیاندا، کە دواجار بیرکردنەوە و گوتار و تێڕوانینێک دێنێتە بەرهەم، گەلێ جار، هەست بە بێبنەمایی و بێتێڕامانی و بێوردبوونەوە و ڕواڵەتی و کورتبینییەکی تێدا دەکرێ. گەلێ جار، گوتارێکی بە خەڵکەکەی خۆیانی ڕادەگەیەنن، گوتارێکە ئاو بە ئاشی ئەوانەدا دەکات، کە بۆ خۆیان زۆرجاران بە نەیار و داگیرکەر و ... ناودێریان دەکەن. چەند ساڵێکە، ساڵانە و لە ڕۆژی 28ی فێبریوەریدا، باس و گوتار و نووسین و ئاخاوتن و هەندێ جاریش ئاهەنگگێڕان پەخش دەبنەوە و ساز دەکرێن، بۆ یادکردنەوەی ڕۆژێک، کە شارۆکەی کەلاری ئێستای سلێمانی و جارانی کەرکووکی، تێدا کراوەتە قەزا. گەلێک ڕۆژنامە و بڵاوکراوە و ئینتەرنێتنامە، خۆ لەو بوارە دەدەن و باسی لەسەر دەکەن. ئەمساڵ، من بۆ خۆم، وەک هەواڵێک لە «باس نیووز»دا هێمایەکم بەرچاو کەوت، کە بەوە کرابوو و چەند وێنەیەکی کەلار و خەڵکی کەلاریش لەو هەواڵەدا دانرابوون.\nکەلار لە 28-02-1970دا، ڕێک یانزدە ڕۆژ پێش پێکهاتنی سەرکردەیەتیی سیاسیی کوردستان و حوکوومەتی بەغدا و جاڕدانی بەیانی یانزدەی مارس، بە مەرسوومێکی کۆماری و بە بڕیارێکی سیاسی، لە گوندێکی ئاساییەوە، کە لە 1860وە یا بڕێک دواتر هەبووە و سەر بە ناحیەی شێروانەی قەزای کفریی ئوستانی کەرکووک بوو و، بێ ئەوەی بە قۆناخی ناحیەیەتیدا تێپەڕێت، کرایە قەزا و دواتریش لە 06-11-1975دا و بە مەرسوومێکی کۆماریی، لە کەرکووک دابڕێنرا و خرایە سەر سلێمانی. هەموو خەڵکی کورد ئەمە دەزانێت و زۆر چاکیش لە هۆکارەکەی تێگەیشتووە، چون تەنێ کەلار لە کەرکووک دانەبڕێنرا، بەڵکە کفری و خورماتوو و چەمچەماڵیش، کە سێ قەزای دیکەی کەرکووک بوون، لە کەرکووک دابڕێنران. حوکوومەتی بەغدا وەک هەمیشە لە سەرانی کورد، زیرەکتر و دووربینتر بووە و هەمیشە، بە پێچەوانەی سەردارانی کوردەوە، پێشبینی و نەخشەی بۆ داهاتوو هەبووە. بە دابڕینی ئەو چوار قەزایە لە کەرکووک، دابڕینی زۆرینەیەکی ڕەهای کورد لە کەرکووک و پەڕوباڵکردنی کەرکووک ئەنجام درا. مەزنترین کردەی ڕاگوازتن و کۆچپێکردنی بە تۆپزی کورد و عەرەباندن لە پارێزگەی کەرکووکدا جێبەجێ کرا. بۆ ئەوەی کەرکووک بکرێت بە پارێزگەیەکی عەرەبی، حوکوومەتی بەعس دەیان هەزار خێزان و سەدان هەزار عەرەبی سوننە و شیعەی لە ناوەند و خوارووی عیراقەوە، دوای بەخشینی کۆمەڵێک پارە و زەوی و ماڵ و خانوو و کار و خۆشگوزەرانی و چەشەی دیکە پێیان، هێنانی بۆ کەرکووک و لەوێ نیشتەجێی کردن. کردەی ئەنفالی بەدناویش، کە پڕانی قوربانیانی خەڵکی کەرکووک و گەرمیان و ئەو دەڤەرانە بوون، هەر بە مەبەستی کەمکردنەوەی ژمارەی کورد و بنبڕکردنی دانیشتووانی کوردی ئوستانی کەرکووک بوو.\nئەگەر بڕێک بگەڕێینە دواوە بۆ مێژووی سەردەمی دامەزراندنی دەوڵەتی عیراق لە لایەن کۆڵۆنیالیزمی بریتانیاوە، تێدەگەین، کە دەستکاریکردن و گۆڕینی سنووری ئوستانگەلێکی عیراقی لێ پێکهاتووە، هەمیشە بە مەبەستی گۆڕینی دیمۆگرافی و ئامانجی عەرەباندن و تواندنەوە و سڕینەوەی نەتەوەکانی دیکەی ناعەرەب، بەتایبەت نەتەوەی کورد، بووە. لە دوای دامەزراندنی عیراق وەک دەوڵەت لە 1921دا و پێش ئەوەی هیچ ئامارێک بۆ دانیشتووانی وڵات بکرێت، کە بە 3.5 – 4.5 میلیۆن کەس مەزەندە دەکران، عیراق پێکهاتبوو لە چواردە ئوستان. لەگەڵ زیادبوونی ژمارەی دانیشتووانیشیدا تا ساڵانی 1960 بۆ دوو ئەوەندەی ژمارەی دانیشتووانی کاتێک کرایە دەوڵەت، ژمارەی ئەو ئوستانانە هەر وەک خۆی مایەوە، واتە: هەر چواردە دانە بوون، تا لە 1969دا و بۆ یەکەم جار دهۆک کرایە ئوستان و بەوەیش عیراق بوو بە پانزدە پارێزگە. دهۆک، لەبەر زیادبوونی دانیشتووانی وڵات، نەکرا بە ئوستان، بەڵکە بۆ سڕینەوەی کوردستانیبوونی ئوستانی مووسڵ -کە دواتر کرا بە نەینەوا- و بۆ ڕێگەگرتن لەوەی تەقوو (ئێه، قەزاکوێرەکە، نەوەک) کورد باسی کوردستانیبوونی مووسڵ بهێنێتە بەرباس. ئیدی دهۆک و زاخۆ و ئامێدی و سێمێل لە مووسڵ دابڕێنران و کران بە ئوستانێکی سەربەخۆ. مووسڵ، کە دهۆکی لێ دانەبڕێنرابوو، پارێزگەیەکی کوردی و کوردستانی بوو. بە دابڕینی دهۆک لە مووسڵ، کورد لە مووسڵ کەمبوونەوە، لێ هێشتا قەزاکانی ئاکرێ، شێخان و شنگال -کە بە ڕێژەیەکی ڕەها، پڕانی دانیشووانیان کوردن- و قەزاگەلی تلکیف، حەمدانییە و تەلعەفەر -کە تێکەڵن و پتر لە کوردەوە نێزیکن تا عەرەب- لەگەڵ مووسڵدا مابوونەوە و بەوەیش ژمارەی دانیشتووانی ناعەرەبی ئوستانی مووسڵ لە عەرەبی ئەو ئوستانە زیاتر بوو. لە ساڵانی 1980دا حیزبی بەعس ئامارێکی یەکجار نهێنیی بۆ دانیشتووانی ئوستانی مووسڵ کرد، کە تێیدا دەرکەوت 57%ی ئوستانی مووسڵ کوردن. هەردوو حوکوومەتی برایانی عارف (عەبدوسسەلام عارف و عەبدوڕڕەحمان عارف) پێش بەعس، هەستیان بە زۆرێتیی کورد لە ئوستانی مووسڵدا کردبوو، بۆیە هەر لە ناوەندی 1960ەوە دەستیان کرد بە کۆچپێکردنی زۆرەملێی کوردگەلێک کە لە سەرژمێری ساڵی 1957دا ناونووس نەکرابوون.\nدەسەڵات و میدیای کوردستان، لەبری گرنگیدان بە باسکردنی کەلار و گەورەکردنەوەی کەلار و ئاهەنگگێڕان بەوەی، کە کراوە بە قەزا، یا دڵخۆشبوون بەوەی، کە دهۆک کراوە بە ئوستان، دەبوو وەک ئەرکێک، مێژووی عەرەباندنی کەرکووک و مووسڵ و لەتلەتکردنی کەرکووک و مووسڵیان بۆ خەڵک، بۆ نەوەی نوێ، باس کردایە. دەبوو عەرەباندن و وەدەرنانی کوردانی فەیلی لە بەغدا، عەمارە، کووت، خوارووی کوردستان -زرباتییە، مەندەلی، بەدرە و جەسسان-، کوردانی خانەقی، جەلەولا و قزڕەبات تا دەگاتەوە شنگال، لە ڕۆژی بە قەزابوونی کەلاردا، وەبیر خەڵک هێنرابایەوە. دەبوو وەک یادی گچکەکردنەوەی کەرکووک و سڕینەوەی سیمای کوردستانیبوونی کەرکووک بخرایەتە بەر باس. دەبوو هەوڵی چڕکردنەوەی دابڕینی چەمچەماڵ و کەلار لە سلێمانی درابا بۆ گێڕانەوەیان بۆ سەر کەرکووک.\nجاران، کە دەگوترا کوردستانی عیراق یا باشووری کوردستان، بێجگە لە هەولێر و سلێمانی و کەرکووک (بە پردێ، دووبز، حەویجە، تاوغ، خورماتوو، کفری، چەمچەماڵ و کەلارەوە) و جەلەولا، خانەقی، مەندەلی، بەدرە، جەسسان، زرباتییە و عەزیزییە و نزیکی کووت و تا عەلی غەربی (علي الغربي) و عەلی شەرقی/شەرجی (علي الشرقي/الشرجي) دەگرتەوە و تەواوی ئوستانی مووسڵیش وەک بەشێک لە کوردستان دەژمێردرا، چون پتر لە 75%ی ئەو پارێزگەیە کورد بوون. ساڵ هات و ساڵ چوو، ئەو دەڤەرانە چوونە ئاو و لەبری لکاندنیان بەوەی ئەمڕۆ بە هەرێمی کوردستان ناوی دەرکردووە و لەبری ئەوەی ببنە یەک پارچە و یەک هەرێم و یەک چارەنووس، تا دەهات دووراییەک لە نێوان هەرێم و ئەو دەڤەرانەدا دروست دەبوو. لە نێوان 2005 و 15ی ئوکتۆبەری 2017دا، ئومێدێک دڵی کوردستانیانی خۆش کردبوو، کە ئیدی تا دەگاتە مەندەلی، گەلی کوردستان بووەتەوە خاوەنی و هەنگاو دەنرێ بۆوەی بەڕەسمی جاڕی تێکەڵبوونی لەگەڵ هەرێمی کوردستاندا بدرێ. لە 16ی ئوکتۆبەری 2017دا ئەو ئومێدە لەلایەن ئەوانەی هەمیشە قۆرت، بۆسە، ڕووخان، دووبەرەکی، لەتلەتکردنی وڵات و تێکشکانیان کردووەتە خەڵاتی کورد، تاسێنرا و لەبەین برا.\nکێشەی ئەو دەڤەرانە لە چۆنیەتیی تێڕوانینی کوردستانیانە بۆیان. حیزب و دەسەڵاتدارانی کورد، لە دەلاقەی پۆست و پلە و پایە و بازرگانیی نەفت و پارەوپووڵ و ژمارەی کورسی و پارێزگار و ئەنجومەنی پارێزگا و ئەنجومەنی شارەوانی و ژمارەی کارمەند و بەرپرس و یەکلیستی و ئەوانەوە دەنۆڕنە باسەکە. ئەوان ماددەی 140 و قودساندنی کەرکووک و ڕێژەی 6+6+6+6 و 32%یان پێ چارەسەرە. تەواوی ئەوەی حیزب و دەسەڵاتدارانی کورد، بە چارەسەری دەزانن، لەکن تاکی کورد و کوردستانییە ئاساییەکان، بێجگە لە کۆمەڵێک کۆت، تەماح، بازرگانی، خۆپەرستی، چاوچنۆکی، دەستبەردابوون لە خاک و نانیشتمانپەروەریەتی زیاتر هیچی دیکە نین. ئەوانە تڕوتەشقەڵەن و چارەسەرگەلێکن ئەو دەڤەرانەیان لە بەشە گرنگ و خۆشەویست و نازدارەکەی باشووری کوردستانەوە کردووەتە بەشێک، کە حیزب و دەسەڵاتدارانی کورد، لیک دەزێتە دەمیان، کاتێک باسی دەکەن و، کاتێک دایاندەدۆشن و، کاتێک پێوە دەلەوەڕێن و، کاتێک وەک کێشەیەکی چارەسەرنەکراو تێی دەنۆڕن و دەیانەوێت هەر بەو جۆرەیش بمێنێتەوە. کێشەی ئەو دەڤەرانە لە دوو وشەدا کورت دەکرێنەوە: خاک و مرۆڤ!\nحیزب و دەسەڵاتدارانی کورد، کە خۆیان ئەو دەڤەرانەیان بەو دەردە بردووە، ئەگەر هەر بەڕاستی دڵسۆزی وەڵات، نیشتمان و گەلی خۆیانن، ئەگەر باوەڕیان بەوەیە، کە کەرکووک کوردستانە و بێجگە لە کوردستان شتێکی دیکە نییە، دەبوو شەقێک لە تەواوی ئەو کۆت و بەندانەی 140 و 32% و قودساندنەی کەرکووک، هەڵدەن و سانتیمیتر لە دوای سانتیمیتر خاکیان بگێڕابایەوە. دەبوو باس باسی خاک بووایە. دەبوو کەرکووکیان بگەڕاندبایەوە بۆ کەرکووکەی 1957 و پێش 1963. دەبوو کفری، کەلار، چەمچەماڵ، خورماتوو بگێڕدرابانەوە سەر کەرکووک، نەک ئاهەنگ و شایلۆغان بۆ بەقەزابوونی کەلار ساز کرابا، کە زالوو (زەروو)ئاسا، لەسەر لاشەی کەرکووک، کفری، خورماتوو، خانەقی، جەلەولا، قزڕەبات، مەندەلی و خوارووی کوردستان، بۆ خۆی قەڵەو دەبێت و ئەوانیش لاواز دەکات!\n2020-04-24 کۆمێنت 496 جار بینراوە


كاردانەوەكانی بەرزكردنەوەی بەهای دۆلار بەرامبەر دینار لە دوو رۆژی رابردوودا بەسەر یەكدا هەر كەڵەكە دەبن، لەدوا پێشهاتیشدا بووەتە كێشە لەنێوان هەندێك لە هێزە سیاسییە شیعەكان، بەڵام ئاماژەكان بەرەو ئەوەن كە بارودۆخی ئابووری رەوشەكە ئاراستە دەكات تا هەڵوێستە سیاسییەكان.\nدوای ئەوەی رۆژی شەممە (19 كانونی یەكەمی 2020) وەزارەتی دارایی عێراق نرخی فرۆشتنی 100 دۆلاری بەرزكردەوە بۆ 145 هەزار دینار، كاردانەوە سیاسی و پەرلەمانییەكان پەیتا پەیتا رادەگەیەنرێن بەبێ ئەوەی زۆربەیان دیدگایەكی ڕوونیان تێدا بێت بۆ بەرەنگاربوونەوەی دۆخی ئێستای داتەپیوی ئابووری عێراق لەسایەی خەرجییەكی زۆری موچەدا بەتایبەت بۆ هێزە ئەمنییەكان.\nبانكی ناوەندی عێراق كە پەیوەندیداری یەكەمە بەنرخ گۆڕینەكە لە ئێستادا لای سائیرونی سەدرە، كەچی موقتەدا سەدری رێبەری رەوتەكە لە تویتێكدا (19 كانونی دووەم) ئاماژەی بەوەكردووە بانكەكە گیرۆدەی گەندەڵییە، جگە لەوەش رەخنەی گرتووە لە "تعویم _ ئازادكردن" ی نرخی دۆلار، لەكاتێكدا پرۆسەكە بەرزكردنەوەی نرخە نەك دەست بەردانی تەواوەتی لەپاڵپشتیكردنی دۆلار. جگە لەم رەخنەیە سەدر هیچ هەنگاوێكی رانەگەیاندووە سەبارەت بەبڕیارەكەی دارایی و بانكی ناوەندی.\nپەرلەمانتارێكی لیستی فەتح موعین كازمی، كە نزیكە لە هادی عامرییەوە، سائیرونی سەدری تۆمەتباركردووە بەوەی رێگرن لەوەی لێپرسینەوە لە پارێزگاری بانكی ناوەندی بكرێت، حەسەن كەعەبی جێگری سەرۆكی پەرلەمانیش كە سەدرییە جگە لەهەڕەشەی تۆماركردنی سكاڵای یاسایی لەسەری ناوبراو تۆمەتبار دەكات بە گەندەڵی و پارەداركردنی پرۆژەی وەهمی ئەوكاتەی سەرۆكی ئەنجومەنی پارێزگای بەغدا بووە.\nحیزبی دەعوەی ئیسلامی بەسەرۆكایەتی نوری مالیكی، هاوپەیمانێتی نەسری حەیدەر عەبادی، بەرەی توركمانی، هەندێك لە پەرلەمانتارانی سائیرون و پەرلەمانتارانیتری لیستە شیعەكان رەخنە لەبڕیاری بەرزكردنەوەی نرخی دۆلار دەگرن، بەڵام وەزیری دارایی عێراق عەلی عەلاوی پێشتر رایگەیاندووە كە هەنگاوەكە بەئاگاداری و رەزامەندی لیستە سیاسییەكان گیراوەتەبەر و "ئامانج لێی بەرگرتنە لە داڕمان". ئەوەی جێگەی سەرنجیشە هیچ كاردانەوەیەكی فەرمی لەهەرێمی كوردستانەوە بەرامبەر بڕیارەكە نییەو فراكسیۆنە كوردییەكانیش تا ئێستا بەیاننامەیان لەو بارەیەوە دەرنەكردووە.\nپەرلەمانتار و سیاسەتوانی سوننە، مشعان جبوری لەتویتێكدا (20 كانونی یەكەمی 2020) نووسیویەتی ئەوانەی ناڕازین بە بڕیارە نوێیەكانی حكومەت لەبارەی دینار و دۆلار دەبێت پلانێكی جێگرەوە پێشكەش بكەن كە خەرجكردنی موچەی فەرمانبەرانی عێراق مسۆگەر بكات. جبوری دەشڵێت "گەل باجی سیاسەتە داراییە گەمژەكانی حكومەتە یەك لەدوا یەكەكان و گەندەڵی زۆر و زەوەند دەدات".\nبەپێی ئەو مشتومڕەی لەمیدیاكاندا بڵاوە حكومەتی عێراق بۆ دابینكردنی خەرجییەكانی دوو بژاردەی لەبەردەست بووە كە: لێ بڕینی موچە و بەرزكردنەوەی نرخی دۆلار بووە بۆ ئەوەی دیناری زیاتری دەست بكەوێت لە فرۆشی نەوت بەدۆلار، بەڵام دووەمیانی هەڵبژاردووە كە ئەویش هەر یەكسانە بەلاوازكردنی هێزی شت كڕینی خەڵك بۆ كاڵای بیانی بەرێژەی نزیكەی 20%.\nلەلایەكیترەوە ئەو لیستانەی دژی بەرزكردنەوەی نرخی دۆلارن مژدەی ئەوە دەدەن بە فەرمانبەران كە دژی كەمكردنەوەی موچەكانیان دەوەستنەوە، یان رێگربوون، بەتایبەت كە ئێستا وەرزی هەڵبژاردنە، بەڵام هەندێ چالاك و میدیاكاری عێراقی باس لەوە دەكەن بژاردەی لێ بڕینی مووچە ئازاری كەمتر دەبووە تا بەرزكردنەوەی نرخی دۆلار بەوپێیەی موچەخۆران رێژەیەكی دیاریكراوی خەڵكی عێراقن بەڵام باجدەرانی نرخی دراو هەموو خەڵكی وڵاتن.\nلەپاش ئەوەی ئەمڕۆ (20 كانونی یەكەم) وەزارەتی دارایی و بانكی ناوەندی بەفەرمی بڕیارەكەیان خستە بواری جێبەجێكردنەوە، زیاتر لەپەرلەمانتارێك و یاساناس و شارەزایەكی دەستوری بۆ "ناس كورد" یان روونكردەوە كە پەرلەمان لەرووی یاساییەوە ناتوانێت دەستوەردان لە سیاسەتی نەختینەیی عێراقدا بكات كە ئەوە ئەركی تایبەتی بانكی ناوەندییە لەپێش هەموویەوە دیاریكردنی نرخی دراو.\nلە ئێستاشدا كە بڕیارەكە چووەتە بواری جێبەجێكردنەوە، داواكارییەكان لەسەر ئەوەن حكومەت رێوشوێنی پێویست و تایبەت بگرێتە بەر بۆ كەمكردنەوەی ئاسەواری نرخ گۆڕینەكە، لەم میانەیەشدا د. یاسین ئەلبەكری كە ئەكادیمییەكی عێراقییە، لە شیكارێكدا كە وێنەی لای "ناس كورد" هەیە باس لەوە دەكات ئەم هەنگاوە بەهیوای راستكردنەوەی ئابووری گیراوەتە بەر كە "كوشتەی گەندەڵی و لیژنەی ئابووری حیزبەكان و سیاسەتی هەڵەكانی پێشووە"، بەڵام دەبێت كاردانەوەی خەڵك لەبەرچاو بگرێت و سەقفی چاكسازی نزمتر بكاتەوە بەبێ ئەوەی دەستبەرداری ببێت. ئەلبەكری، باسی لەوەش كردووە پێویستە پاش ئەوە حكومەت سیاسەتی پاراستنی چینە هەژارەكان پەیڕەو بكات یان لەو جیاوازی نرخە كۆمەكیان بكات.\nلەلای خۆشییەوە مستەفا كازمی سەرۆك وەزیران دوێنێ شەممە رایگەیاند، ئەو زەرەرمەندی یەكەم دەبێت لە بریاری بەرزكردنەوەی نرخی دراو بەوپێیەی رەخنەی زۆری دێتە سەر، بەڵام عێراق لەبەردەم دوو بژاردەدایە؛ پاشاگەردانییەكی ئاڵۆز یان نەشتەرگەرییەكی "قەیسەری" بۆ چاكسازی،. سەرۆك وەزیرانی عێراق رەتیكردەوە بۆ هەڵبژاردن گاڵتە بەخەڵك بكات و سیاسەتی ناڕاستی كورت مەودا پیادە بكات.\nئەم لێدوانەی كازمی لە لەئێستا عێراق دووچاری دۆخێكی دارایی سەخت بووە، بەهۆی هەڵاوسانی زۆری موچە كە تێچوونی خەرجی مووچە 120% ی فرۆشی عێراقە لەنەوت بەتەنها، ئەمە جگە لە خەرجییەكانیتری بەگەڕخستن و وەبەرهێنان و حاڵەتی كتوپڕ و بژاردنەوەی قەرزە دەرەكییەكان، هەروەها بەهۆی هەرزانی نرخی دراوەوە لەچاو دراوسێكانی توركیا و ئێران بووەتە بازاڕێكی گەرم بۆ ساغكردنەوەی كاڵاكانیان لەسەر حسابی بەرهەمی ناوخۆیی.\nحكومەت و پەرلەمان دەتوانن چی بكەن بۆ نرخی دۆلار؟\n2020.12.18 - 23:36


تەنزەكانی (خاڵۆی رێبوار) لە گۆڤارە نازدارەكەی هەولێردا – Knwe.org\nسەرەکی » وتار » تەنزەكانی (خاڵۆی رێبوار) لە گۆڤارە نازدارەكەی هەولێردا\nتەنزەكانی (خاڵۆی رێبوار) لە گۆڤارە نازدارەكەی هەولێردا\nلە شەستەكان و حەفتاكانی سەدەی رابردوو، (شارەوانی) لە عیراق وەكو حكومەتی مەحەلی وابوو بۆ هەموو پارێزگایەك دەسەڵاتی یەكەم بوو، وەكو ئێستای توركیا كە ئینتیخاباتی شارەوانییەكان لە هەموو ئەوانەی تر گرنگترەو زۆرینەو كەمینەی حزبەكانی پێ دیاری دەكرێت.\nلەنێوان ساڵانی 1970 بۆ 1972 شارەوانی هەولێر، گۆڤارێكی ناوازەی دەردەكرد بە زمانەكانی كوردی و عەرەبی، بەناوی (هەولێر)، ئەم گۆڤارە بابەت و تێكستی ئەدەبی بەگشتیی و كێشەو گرفتە كۆمەڵایەتییەكان و هەنووكەییەكانی شاری هەولێری باسدەكرد و دیارترین نووسەرەكانی ئەو سەردەمەی هەولێر و تەنانەت چەند نووسەرێكی شارەكانی تریش بابەتیان تێدا بڵاوكردۆتەوە.\nسەرنجڕاكێشترین بابەت لەم چەند ژمارەیەی گۆڤارەكە، كە بەشێوەی مانگانە دەرچووە، گۆشەی تەنزئامێزی (خاڵۆی رێبوار)ە كە هەموو ژمارەیەك كۆمەڵێك تەنز و رەخنەی كۆمەڵایەتی گرتووە لەو رووداوانەی ئەو سەردەمە لە هەولێر هەبووەو قابیلی رەخنە بووە، ئەم گۆشەیە هیچ ناوێكی لەسەر نییە، بەڵام بەپێی توێژینەوەیەكی د.هیمداد حسێن ئەم گۆشەیە (سەرەك نووسین)ی گۆڤارەكە، نووسەری ناودار محەمەد مەولود (مەم) نووسیویەتی و یەكێك بووە لەو بابەتانەی زۆرترین خوێنەری هەبووە لەگۆڤارەكە، یەكەم تەنزی (خاڵۆی رێبوار) لە ژمارەی (1)دا نووسیویەتی ئەمەیە:\n«خاڵۆی رێبوار لەگەشتەكەی بە وڵاتدا، مانگی جارێك رێی ئەكەوێتە هەولێر، گەشتەكەی ئەمجارەی ئەم تێبینیانەی بۆ ئێمە بە جێهێشتووە:\nلە گەشتەكەم دا، ئەو راستیەم بۆ ساغ بۆتەوە كە چۆن بەغدا بە منارە زۆری بەناوبانگە… هەولێریش بە كەبابخانە!! لە بەغدا هەر هەنگاوێك ئەڕۆی چاوت لە لووتی منارەیەك ئەچەقێ !؟ لە هەولێریش كەبابخانە تەنانەت شوستەی شەقامەكانیشیان داگیركردوون !! رێبوار ناتوانێ رابوری ئەگەر لە هەر چەند شەقاوێك چاوی لە ئاگردانی كەبابخانەیەك نەئاڵێت!؟ و لووتی پڕ نەبێت لە دووكەڵ و بۆنی گۆشت و بەزی برژاو! وە رووی بە هاڵاو و پروشكی ئاگردانەكان هەڵنەقرچێت!؟ شتێكی سەیرە».\nلە تەنزێكی تر كە لە ژمارە (2)ی گۆڤاری هەولێر بڵاوبۆتەوە، خاڵۆی رێبوار دەنووسێت:\n«ئەیانگوت لە هەولێر بوەتە رەوشت ، هەموو رۆژی (جوعمان) ئەهلی بازاڕ بەتایبەتی میوەفرۆشەكان، هەریەكەی گیرفانی لە (پێنج فلس)ی دەئاخنێ و كە نوێژی جومعە كرا لە بەردەرگای مزگەوتەكان پارەكان بەسەر هەژاران دابەش دەكەن.\nبەراستی ئەمە خویەكی رێك و جوانە، بەڵام هێشتا ئەمەم بۆ ساغ نەبۆتەوە كە ئایا خێری ئەو پارە دابەشكردنە بۆ كێ ئەبێت؟ بۆ ئەهلی بازاڕو میوەفرۆشان… یان نا ؟ چونكی ئەمانە هەموو رۆژی پێنج شەموان نرخی سەبزەو میوە گران ئەكەن، وام بۆ دەرئەكەوێ كە فەرقی ئەم خێرو حەسەناتەی جومعەیان لە كیسەی كرێكارەكانی رۆژی پێشوو دەردێنن؟! جا ئەگەر ئەمە وا بێت پێشنیار ئەكەم كە كابرا پێنج فلسەكە لە دەستی هەژارەكە ئەنێت لە دڵی خۆیا بڵێت: بەخێری تەماتە كڕەكەی دوێنێ.. یان لە رێگای باوكی خوالێخۆشبوو ترۆزی كڕەكەی پێنج شەممە!! ئەگەر واش نەكەن، كەیفی خۆیانە، یەقینی وا نەبێت پارەكەیان بە خێر ناچێ!.»\nئەم دوو نموونە لە تەنزو رەخنە نووسینەی خاڵۆی رێبوار، لەگەڵ ئەم دەیان نموونەی تر كە لە ژمارە جیاجیاكانی گۆڤارەكە نووسراون، راستیی رەوشی كۆمەڵایەتی ئەو سەردەمەی هەولێرمان پێدەڵێ… ئەوەتا ئێمە لە میانی ئەم دوو نموونەیەی سەرەوە دەزانین كە لە حەفتاكان كەبابخانە لە هەولێر زۆربووە، یان سەوزەفرۆش و میوەفرۆش-ی گرانجان و بێ ویژدان زۆربووە… بۆیە دەمێكە قەناعەتم بەوە هەیە كە ئەوەی بە دێڕێكی تەنز ئامێز دەتوانیت دەریبڕیت، ناتوانیت بە بابەتێكی دوورودرێژ باسی لێوە بكەیت.\nگۆڤاری هەولێر، دوو ساڵی پڕ لە چالاكی و نووسین و ناوداریی بەڕێكرد، بۆیە جگە لە نووسەرانی هەولێر، لە سلێمانی و كەركوك و بەغداو تەنانەت رۆژهەڵاتی كوردستانیشەوە نووسەران شتیان بۆ دەنووسی، ئەوەش پەیوەندی بەو عیلاقە فراوانەوە هەبووە كە سەرەك نووسینی گۆڤارەكە دروستی كردووە (محەمەد مەولود- مەم)، تا لە ژمارە (1)ی ساڵی (2)ی گۆڤارەكە شیعرێكی (هەژار موكریانی) بڵاودەكاتەوە بە ناوی (حەللەق و مەللەق) لەسەر ئەم شیعرە شارەوانی و حكومەتی ئەو كاتەی عیراق لە سەرەك نووسین دووری دەخەنەوەو لە ژمارەی دوای ئەوە نووسراوە (لەلایەن دەستەیەكی نووسین بەڕێوە ئەبڕێ)، واتە شیعرەكەی (هەژار) نانبڕاوی دەكات !!.


ڕۆژنامەی گاردیان: بەرزترین ڕێژەی جگەرەکێشان لەسەر ئاستی جیهان لە وڵاتی ئوردونە.\nڕۆژنامەی (گاردیان)ی بەریتانی پشتبەستوو بە ڕاپۆرتێک ئاشکرای کردووە کە بەرزترین ڕێژەی جگەرەکێشان لەسەر ئاستی جیهان لە وڵاتی ئوردونە.\nڕۆژنامەکه نووسیویەتی: لە هەر ١٠ هاووڵاتییەکی ئوردونی هەشتیان جگەرەی ئاسایی، یان ئەلیکترۆنی، دەکێشن.\nژمارەکانی راپۆرتەکەی گاردیان پشت دەبەستێ بە توێژینەوەیەکی حکومی بە هاوکاری ڕێکخراوی تەندروستیی جیهانی.\nبەپێی توێژینەوەکە "جگە لە جگەرەی ئەلیکترۆنی، یان ئەوانەی نیکۆتینیان تێدا نییە، ڕێژەی لەسەدا ٦٦ی پیاوان و لەسەدا ١٧ی ئافرەتانی ئوردونی وەک جگەرەکێش ئەژمار دەکرێن".\nلەوبارەوە، (فارس حەواری) سەرۆکی بەشی نەخۆشی و چاودێری ورد لە ناوەندی شێرپەنجەی حسێن لە ئوردن دەڵێ: تێکڕای گشتی جگەرەکێشان بەشێوەیەکی زۆر مەترسیدار بەرزە و پێشبینی کارەساتێکی تەندروستی لە داهاتوودا لێ دەکرێت.\nئەمەو ژمارەکانی ئوردون تایبەت بە جگەرەکێشان لەگەڵ وڵاتانی ئەوروپا و ئەمریکا و ئوسترالیا زۆر جیاوازە، چونکە ژمارەی ژمارەی جگەرەکێشان لەو وڵاتانە لە سێ دەیەی ڕابردوودا بەهۆی سنووردارکردنی ڕیکلام و هەڵمەتەکانی هۆشیاری، بەشێوەیەکی بەرچاو دابەزیوە ئەم بەشەیشی بۆ زیاد بکەن: بەرپرسانی ئێستا و پێشووی حکومەتی ئوردونی دەڵێن: کۆمپانیاکانی بازرگانی جگەرە پەیوەندی بەهێزیان لەگەڵ پەڕلەمانتاران هەیە.\nئەوەی ئەم بۆچوونەش پشت ڕاست دەکاتەوە لە ساڵانی ڕابردوودا ئەنجومەنی ئەعیانی ئوردون ڕەتی کرەوە کێشانی جگەرە لە نێو هۆڵی پەڕلەمانیش قەدەغە بکات!


سکانداڵی دەسبەرداربوونی کەرکووک لە بەرامبەر نەوتدا.\nد. ئارام رەفعـەت\nلە گۆشەی رابردودا پێناسەیەکی سکانداڵی دەسبەرداربونی کەرکوک لەبەرامبەر نەوتدا کرا. لەم گۆشەیەدا ئەو فاکتەرانە شرۆڤە دەکەم کە زەمینەی بۆ سکانداڵەکە رەخساند.\nیەکەم هۆکاری دەسبەرداربونی کەرکوک لەبەرامبەر نەوتدا داکشانی هەژمونی کوردو هەڵکشانی دەسەڵاتی مالیکی بوو. لە ٢٠٠٨ بەولاوەمالیکی وەک حاکمێکی تاکڕەو دەرکەوت‌و توانی زۆربەی رکابەرە ناوخۆییەکانی (سوننە، شیعە، کورد) پەراوێزبخات. مالیکی لەکۆتایی ٢٠٠٨دا رێککەوتننامەی «سۆفا»ی لەگەڵ ئەمەریکا بۆ گێڕانەوەی سەروەری عێراق‌و کشانەوەی هێزەکانی ئەمەریکا واژۆکردو بواری حوکمی تاکرەوانەی بۆ رەخسا.\nلەو ساڵەدا عێراق مەترسی شەڕی ناوخۆی تێپەڕاند و سوننەکان ناچاربون حوکمڕانی شیعە قبوڵ بکەن. لەناو شیعەکانیشدا مالیکی شکست بەنەیارەکانی دێنێت. لە ئایاری ٢٠٠٧دا ئیبراهیم جەعفەری لەحزبی دەعوە دورخستەوەو خۆی بو بەسەرۆکی حزبەکە. لە ئازاری ٢٠٠٨دا بەسرەی لەدەستی میلیشیاکانی سەدر دەرهێناو لەبەغداش سەدری ناچارکرد میلیشیاکانی هەڵوەشێنێتەوە.\nلەمەسەلەی گەرانەوەی کەرکوکدا، مالیکی توانی سەرکەوتوانە گرەوی دەستوری لەکورد بباتەوەو مادەی ١٤٠ لەباربەرێت‌و رۆژی ٣١/١٢/٢٠٠٧ (دوا وادەی جێبەجێکردنی مادەی ١٤٠)، بێ هیچ پەرجەکردارێکی کورد تێپەڕی.\nمالیکی توانی گرەوی سەربازیش لە کورد بەرێتەوە. لە ٢٠٠٨دا دەستیکرد بە جێگیرکردنی سوپای عێراق لەناوچە دابڕاوەکان. لەتەمموزی ٢٠٠٨دا فیرقەی ١٢ لەکەرکوک جێگیرکردو تا کۆتایی ٢٠١٢ ئەم هێزە گەیشتە ٣٠ هەزار سەرباز. لە ئابی ٢٠٠٨یشدا سوپای عێڕاق هێرشی کردە سەر شارە کوردستانیەکانی دیالە‌و ناوچەیەکی فراوانی داگیرکردەوەو هەمان سیناریۆشی لەناوچە کوردستانیەکانی موسڵ پەیڕەوکرد.\nسەرەنجام لە دوو بەرەی سەرەکیدا (دەستوری و سەربازی) لایەنی کوردی شکستی خواردو زەمینەی گەڕانەوەی کەرکوک لەبارچوو.\nدوەم هۆکار بۆ سکانداڵی خاک بەرامبەر نەوت هەڵکشانی فشارە سەربازی‌و دیپلۆماتیەکانی ئێران‌و تورکیا بوو لەسەر هەرێمی کوردستان. لەگەڵ ئامادەکاری ئەمەریکا بۆ کشانەوە لەعێراق تۆپبارانەکانی ئێران‌و هێرشە ئاسمانیەکانی تورکیا خەستتر بونەوە.\nلە حوزەیرانی ٢٠٠٧دا ١٠٠ هەزار ژەندرمەی تورکی لەسەر سنوری هەرێم بڵاوەی پێکراو هەڕەشەی دروستکردنی ناوچەیەکی دابڕاو لەناو خاکی هەرێمدا دەکرد. لە شوباتی ٢٠٠٨دا ١٠ هەزار سەرباز سنوری هەرێمیان بەزاند. لە تەمموزو دیسەمبەری ٢٠٠٨دا ئێران‌و تورکیا بەهەماهەنگی هێرشێکی ئاسمانی‌و زەمینیان کردە سەر قەندیل. بەمجۆرە لە ٢٠٠٨دا هەرێم لە چەند لاوە گەمارۆ درابوو.\nسێیەم هۆکار بۆ دەسبەرداربونی خاک بەرامبەر نەوت بەریەککەوتنی بەرژەوەندیەکانە. لەلایەکەوە، دوو حزبەکە (بەتایبەت پارتی) مۆنۆپۆڵی جومگەکانی دەسەڵات و ناوەندەکانی بڕیاردانیان لەکوردستان (لەوانەش مەلەفی کەرکوک) کردبوو، لەلایەکی تریشەوە، پێداگرتن لەسەر گێرانەوەی کەرکوک چ بەڕێکارە دەستوریەکان‌و چ لەڕێگای هێزەوە بەرژەوەندی دوو حزبەکەی دەخستە مەترسیەوە.\nلەبەرئەوەی بنەماڵەی بارزانی سەرجەم پایە سەرەکیەکانی دەسەڵاتی هەرێم (پۆستی سەرۆکایەتی‌و سەرۆکی حکومەت‌و دەزگای پاراستن)ی لەدەستدا بوو، هەر هەوڵێک بۆ گێڕانەوەی کەرکوک وەک هەوڵی ئەو بنەماڵەیە دەردەکەوت‌و دەبوە هۆی وروژاندنی شیعەکان‌و سوننەکان‌و ئێران‌و تورکیا لەو بنەماڵەیە.\nجگە لەوە، پارتی پێگەیەکی لاوازی لە کەرکوکدا هەیەو گەڕانەوەی ئەو ناوچانە دەبێتە هۆی گۆڕینی باڵانسی هێزو جێ لەقبونی حوکمی ئەو بنەماڵەیە. یەکێتیش کە هەموو تەرکیزی لەسەر پاراستنی پۆستی سەرۆک کۆمار بوو بۆ تاڵەبانی، بەبێ رەزامەندی‌و کۆدەنگی شیعەو سوننەو ئێران‌و تورکیا مانەوە لەو پۆستەدا ئەستەم بوو. هەوڵدان بۆ گێڕانەوەی کەرکوک بەمانای لەدەستدانی ئەو رەزامەندی‌و کۆدەنگیە بوو.\nئەو هۆکارانە بەسەریەکەوە کەرکوکی لەقودس‌و دڵی کوردستانەوە کردە سەرچاوەی قەیران‌و مەترسی بەسەر بەرژەوەندی یەکێتی‌و پارتیەوە. سەرەنجام بۆ دوو حزبەکە ستراتیژی رزگاربون لەکەرکوک جێگای ئامانجی رزگارکردنی کەرکوک دەگرێتەوە. لێرەدا ئاڵوێری کەرکوک بەرامبەر دەرهێنان‌و فرۆشتنی نەوتی هەرێم دەبێتە باشترین دەروازە بۆ رزگاربون لەقەیرانی کەرکوک.\nلە بەشی داهاتودا شرۆڤەی چۆنیەتی ئارایشدانەوەی پەیوەندیەکانی پارتی‌و تورکیا لەسایەی سکانداڵی دەسبەرداربونی کەرکوک لەبەرامبەر نەوتدا دەکەم.\nبەشی یەکەم: www.emrro.com/sikandalid1.htm\nماڵپەڕی د. ئارام رەفعەت


کوردیپێدیا - بورجو چەلیک\n➕ ئەم بابەتە لەلایەن: (م. ب.)ەوە لە: Jun 9 2015 10:20AM تۆمارکراوە\n👁 ئەم بابەتە 12,575 جار بینراوە\n📷 فایلی وێنە 1.0.1 51 KB Jun 9 2015 10:20AM م. ب.


گەنجێکی تەمەن ٢٢ ساڵان خۆی کوشت\nخیانه‌ت له مێژووى كورددا - 6\n(ده‌وڵه‌تى هه‌خامه‌نشی) ئه‌و ده‌وڵه‌ته فارسییه ئێرانییه بوو، كه له‌نێوان ساڵانی (550−330پ.ز)دا فه‌رمانڕه‌وایه‌تیی به‌شێكی زۆری خۆرهه‌ڵاتی ناوه‌ڕاستی كرد و زۆرینه‌ی خاكی كوردستان كه‌وته ژێر ده‌سه‌ڵاتی. خودى ئه‌م ده‌وڵه‌ته‌ش، كه له‌لایه‌ن (كۆرشی كوڕى كه‌مبوجیه‌ى پارسی) دامه‌زرا، له باوكه‌وه فارس و له دایكه‌وه ماد و له پێكهاته‌ی كورد بوو، چونكه دایكی (ماندانا كچی ئه‌ستیاگز)ى دوایه‌مین پادشای ده‌وڵه‌تى ماد بوو. (كۆرش)یش وه‌ك دامه‌زرێنه‌ری ده‌وڵه‌ته‌كه، به‌هۆی كوده‌تایه‌كه‌وه گه‌یشته ده‌سه‌ڵات، كه له‌لایه‌ن (هارپاك)ى سه‌رۆك وه‌زیرانی ده‌وڵه‌تى ماده‌وه پشتیوانیی لێ كرا و ئه‌ویان گه‌یانده ده‌سه‌ڵات. واته خودی ئه‌م ده‌وڵه‌ته به‌هۆی خیانه‌تێكه‌وه دامه‌زرا، كه گه‌وره به‌رپرسێكى ده‌وڵه‌تى ماد ئه‌نجامی دا و كاری له‌سه‌ر كرد. ته‌نانه‌ت به‌و هۆیه‌وه نه‌ك هه‌ر كۆتایی به‌و قه‌واره سیاسییه كوردستانییه هات، به‌ڵكوو هه‌وڵى ده‌وڵه‌تێكى كوردى و كوردستانیشی كرده خه‌ون، كه هه‌تا ئیمڕۆش قوربانیی بۆ ده‌ده‌ین.\nگۆڕانكارییه‌كی تر، كه له پێكهاته‌ی كورد و خاكه‌كه‌یدا دواى ڕووخانى ده‌وڵه‌تى ماد و دامه‌زراندنی ده‌وڵه‌تى هه‌خامه‌نشی ڕووی دا ئه‌وه بوو، كه مه‌ڵبه‌نده كوردنشینییه‌كانى نێو ده‌سه‌ڵاتی ئه‌م ده‌وڵه‌ته بۆ (چوار) یه‌كه‌ی كارگێڕى به ناوی (ویلایه‌ت) دابه‌ش كران، ئه‌وانیش ویلایه‌ته‌كانی (میدیا، ئه‌دیابێنێ، كوردۆێنێ، ئاوسروێنێ) بوون. مه‌ڵبه‌ندی (ویلایه‌تی میدیا) شاری (ئه‌كباتانا) واته (هه‌مه‌دان)ى ئێستا و سنووره‌كه‌ی خۆرهه‌ڵاتى كوردستان بوو. مه‌ڵبه‌ندی (ویلایه‌تی ئه‌دیابێنێ)ش شارى (ئه‌ربێلا) واته (هه‌ولێر)ى ئێستا و باشووری كوردستان بوو. هه‌رچى مه‌ڵبه‌ندی (ویلایه‌تی كۆردۆێنێ)یه شارى (ئامه‌د)ى باكووری كوردستان و مه‌ڵبه‌ندی (ویلایه‌تی ئاوسروێنێ)ش شارى (جزیره) خۆرئاوای كوردستان بوو. به‌م شێوه‌یه‌ش خاكى كوردستان و پێكهاته‌ی كورد له‌و ده‌وڵه‌ته‌دا، له‌نێو (چوار) ویلایه‌ته‌دا كۆ بوونه‌وه. به‌مه‌ش كورد له هێزێكی ده‌سه‌ڵاتداره‌وه بووه پێكهاته‌یه‌كی دابه‌شكراو و داگیركراو و ژێرده‌سته!\nله‌لایه‌كی دیكه‌وه، به‌هۆی ئه‌وه‌ی ئه‌م ده‌وڵه‌ته كارى به سیسته‌می ده‌سه‌ڵاتى ناوه‌ندیی كرد، واته ده‌سه‌ڵاتی ویلایه‌ته‌كان به پایته‌ختى ده‌وڵه‌ته‌كه‌وه به‌سترانه‌وه، هه‌ر بۆیه ده‌سه‌ڵاتی ناوچه‌یی له والی و ویلایه‌ته‌كان سه‌نرانه‌وه و به پایته‌ختى ده‌وڵه‌ته‌كه‌وه گرێ دران. له‌وانه‌ش سه‌رنجڕاكێشتر ئه‌وه بوو، كه ئه‌م ده‌وڵه‌ته له ماوه‌ی ده‌سه‌ڵاتیدا (چوار) پایته‌ختى گۆڕى، بۆیه والییه‌كانى ئه‌و (چوار) ویلایه‌ته‌ش ده‌بوا به‌پێ گۆڕینی پایته‌خته‌كان، ئاراسته‌ی كاری سیاسییان بگۆڕن. وه‌ك ئه‌وه‌ی سه‌ره‌تا پایته‌خت شاری (پاسارگاد)و دواتر شاری (شووش) و به‌دوایدا شارى (ئه‌كباتانا) و له دوا قۆناغیشدا شاری (بابل) بوو. له‌و نێوه‌ندشدا (دووان) له پایته‌خته‌كان، كه (شووش و ئه‌كباتانا) بوون، كه‌وتبوونه نێو خاكی كوردستانه‌وه. ئه‌وه‌ش هۆكارى ئه‌وه بوو، كه خێڵ و هۆزه‌كانی كورد وه‌ك سه‌رجه‌م خێڵ و هۆزه‌كانى تر، كه به (ساتراپ) ناسرابوون، له‌پێناو مانه‌وه‌ی هێز و ده‌سه‌ڵاتى ناوچه‌ییان و گه‌یشتن به زیاتر، ده‌بوا پاكی و دڵسۆزی و ملكه‌چیى خۆیان، بۆ بنه‌ماڵه و ده‌وڵه‌تی هه‌خامه‌نشی بسه‌لمێنن. ئه‌وه‌ش زه‌مینه‌ی چه‌ندین خیانه‌تی له‌نێو ئه‌و خێڵ و هۆزانه‌دا ڕه‌خساند. خیانه‌ته‌كه‌ش به‌هۆی چه‌ند تاكێكی كورده‌وه له‌نێو خێڵ و هۆزه‌كانی كورده‌وه ئه‌نجام درا، به‌ڵام به‌هۆی ئه‌وه‌ی له‌و قۆناغه‌دا (كورد) وه‌ك نه‌ته‌وه‌یه‌كی سه‌ربه‌خۆ ناوی نه‌هێنراوه و باس نه‌كراوه، بۆیه ئه‌سته‌مه به ناوی ئه‌و كه‌سانه بگه‌ین، كه وه‌ك خیانه‌تكارى كورد ناویان چووه تۆماره‌كانی مێژووى كورده‌وه. دیاره ئه‌وه‌ش به‌و مانایه نییه، كه خیانه‌تكار له‌و سه‌رده‌مه‌دا نه‌بووبێت، به‌ڵام دۆزینه‌وه‌ی كه‌سه خیانه‌تكاره‌كان ئه‌سته‌مه! به‌ڵام ئه‌وه زانراوه، كه چه‌ند هه‌وڵێكى خیانه‌تكاری بۆ مه‌به‌ست و به‌رژه‌وه‌ندیی تایبه‌ت ئه‌نجام دراون، ئه‌وه‌ش كاتێك چه‌ند سه‌رۆك خێڵ و سه‌رۆك هۆزێكى كوردى سنووری ئه‌و (چوار) ولایه‌ته پێى هه‌ستان. ئامانج له‌و كاره‌ش بۆ ئه‌وه بوو، تا به‌رپرسانی ده‌وڵه‌ت و ده‌سه‌ڵاتداره‌كانى بۆ به‌ژره‌وه‌ندیی تایبه‌تی خۆیان ڕازی بكه‌ن. ئه‌وه‌ش به مه‌به‌ستی گه‌یشتنی به پۆست و پله‌ی باڵا و ده‌سكه‌وتى مادى. بۆ ئه‌و كاره‌ش ده‌بوا متمانه و ڕه‌زامه‌ندیی به‌رپرسانی ده‌وڵه‌ت به‌ده‌ست بهێنن و باوه‌ڕ و متمانه و توانا و لێهاتوویی و دڵسۆزیی خۆیان بۆ ده‌وڵه‌ت بسه‌لمێنن.\nله‌م نێوه‌نده‌دا، یه‌كێك له‌و خیانه‌تكارانه‌ى ئه‌م قۆناغه، سه‌رۆك خێڵێك بوو به‌ناوی (سینۆماى) كاتێك خیانه‌تی له ئه‌ندامێكی بنه‌ماڵه‌ى ماد كرد به‌ناوی (گئوماتای). ئه‌وه‌ش كاتێك (گئۆماتای) وه‌ك سه‌رۆك خێڵێكى هه‌رێمی ئه‌كباتانا، له دژی ده‌وڵه‌تى هه‌خامه‌نشی راپه‌ڕی و هه‌وڵی گێڕانه‌وه‌ی ده‌سه‌ڵاتی بۆ ماده‌كان دا، به‌ڵام دواجار له‌لایه‌ن چه‌ندین سه‌رۆك خێڵى ناوچه‌كه‌وه دژایه‌تیی كرا و لێ درا و له‌كۆتاییشدا له‌لایه‌ن (سینۆمای)یه‌وه كوژرا. ئه‌وه‌ش كاتێك (داریوشی یه‌كه‌م/521−486پ.ز)ى پادشای هه‌خامه‌نشی فرمانی لێدانی دا و كاره‌كه‌ی به هۆكاری تێكدانى كۆمه‌ڵگای هه‌خامه‌نشی و هه‌وڵى جوداخوازی له‌قه‌ڵه‌م دا. بۆ ئه‌و مه‌به‌سته‌ش داوای له والیی میدیا و سه‌رۆك خێڵه‌كانی ویلایه‌ته‌كه كرد، به‌رامبه‌ری بوه‌ستن و لێی بده‌ن. به‌و كاره‌ش و به‌هۆی ئه‌و خیانه‌ته‌وه له ڕاپه‌رێنێك درا، كه هه‌وڵى گه‌ڕانه‌وه‌ی ده‌سه‌ڵاتى بۆ ماده‌كان ده‌دا. ته‌نانه‌ت تۆمه‌تی (گئوماتای درۆزن)یش له‌و سه‌ركرده‌یه نرا، چونكه ڕه‌چه‌ڵه‌كی خۆی بۆ ماده‌كان گێڕایه‌وه، له‌كاتێكدا ئه‌و درۆزن نه‌بوو، به‌ڵكوو كه‌سێكى شۆڕشگێڕ و خه‌باتگێڕی ماد بوو، كه ده‌یویست ده‌سه‌ڵات بۆ ماده‌كان بگێڕێته‌وه، به‌ڵام دواجار له‌لایه‌ن هاوزمان و هاونه‌ته‌وه‌یه‌كی خۆیه‌وه لێی درا و هیوایه‌كی كرده خه‌ون، له‌كاتێكدا ده‌بوا ئه‌وه ڕوو نه‌دات، وه‌ك ڕووی دا.\nبه زمانى فارسی:\n1.حسن پیرنیا و عباس أقبال اشتیانی: تاریخ ایران-از اغاز تا انقراض ساسانیان از صدر اسلام تا انقراض قاجاریه.\n2.د.عبدالله رازی: تاریخ كامل أیران-أز تاسیس سلسله ماد تا أنقراض قاجاریه.\nب. به زمانى عه‌ره‌بی:\n3.طه باقر و د.فوزى رشید و رضا جواد هاشم: تاریخ ایران القدیم.\n4.د. حسن كریم الجاف: الوجیز فی تاریخ ایران-دراسة فی تاریخ السیاسی من التاریخ الاسطوري الی نهایة الطاهرین−الجز‌ء الاول.


دیداری نێوان نوێنەری ح د ک لە ئینتێرناسیۆناڵی سوسیالیستی و سکرتێری ئ???\nناوەندی هەواڵ- بریتانیا: ڕۆژی دووشەممە رێکەوتی ٢٥ی جانیوێری ٢٠١٦ی زایینی، بەرێز مەولوود سوارە ئەندامی رێبەری حیزب و نوێنەری حیزب لە ئەنترناسیونالی سۆسیالیست، لەگەڵ بەرێز لویس ئایالا سکرتێری ئەم رێکخراوەیە، لەبنکەی سەرەکی ئەنترناسیونالی سۆسیالیست لەلەندەن کۆبوونەوە.\nلەو دیدارە باسێکی گشتی سەبارەت بە باروودۆخی ڕۆژهەڵاتی نێوەراست و ئاڵووگۆڕە بەپەلەکانی ئەو ناوچەیە و هەروەها دواین سەردانی بەڕیزیان بۆ تورکیە هاتە بەرباس. هاوکات باس لە بارودۆخی نالەباری کورد لە باکووری کوردستان کرایەوە و ئاماژە بە هێرشی دڕندانەی حکومەتی تورکیە بۆ سەر شار و شارۆچکەکانی باکوور کوردستان و کوشتن و گرتن و ئەشکنجە و ئازاری ڕۆڵەکانی گەلەکەمان لەو بەشەی کوردستان دا کرا. ئەوە جگە لەوەی کە بەڕێز مەولوود سوارە دەور و کاریگەری ڕێکخراوی ئێس ئای لە هیورکردنەوەی بارودۆخی باکووری کوردستان بە گرینگ زانی. هەلوومەرجی باشووری کوردستان و شەڕی داعش تەوەرێکی دیکەی باسەکانی ئەو دیدارەی پێک دێنا.\nلە بەشێکی دیکەی قسەکانیاندا، بەڕیزان ئەیالا و سوارە، باسیان لە زەبروزەنگی ڕژیمی دژ بە کوردی کۆماری ئیسلامی دەرحەق بە ڕۆڵەکانی گەلەکەمان لە ڕۆژهەڵاتی کرد و نوێنەری حدک، سکرتێری ڕیکخراوی سوسیالیستی نێونەتەوەیی لە بارودۆخی کوردستانی ڕۆژهەڵات ئاگادار کردەوە. پێویست بە ئاماژەیە کە بەڕێز ئایالا پشتگیری تەواوی خۆی و ڕێکخراوەکەی بۆ داوا ڕەواکانی گەلی کورد لە هەر چوار پارچەی کوردستان دووپات کردەوە.\nبەشێکی تری ئەو چاوپێککەوتنە تەرخان کرا بۆ باسی و خواسی ئێس ئای و دوایین کۆبونەوەی ئانگۆلا کە لەمانگی نوامبری ٢٠١٥ دا گیرا و حیزبی دیموکراتی کوردستان، وەک تاکە حیزبی ڕۆژهەڵاتی کوردستان بووە ئەندامی ڕەسمی و تەواو وەختی ئەو ڕێکخراوەیە.\nنوێنەرایەتی حیزبی دێموکراتی کوردستان لەئەنترناسیونالی سۆسیالیست\nبگه‌رێوه|ئەم بابەتە 7632 جار بینراوە| بینێره| چاپ


چەند دیمەنێکی سەیر و جیاواز کە کارمەندان لە شوێنی کارەکەیاندا بڵاویان کردۆتەوە – تۆڕی میدیایی خەڵک\n2019/06/07 - 8:11 PM\nئەمەی خوارەوە چەند دیمەنێکی سەیر و جیاوازە کە کارمەندان لە شوێنی کارەکەیاندا بڵاویان کردۆتەوە:\n– گرنگ ئەوەیە ئۆفیسەکەم پەنجەرەیەکی تێدا بێت!\n– لە شوێنی کارکردندنمەوە!\nئەمڕۆ بەڵێنم دابوو کرێمێلێکی خۆش بۆ هاوکارەکانم درووستبکەم!\nلە نەخۆشخانەکەمان کارەکان باش ناڕوات!\nپۆلیسی شارەکەمان لە ڕۆژی هالۆوین\nوەک هۆشیاریەکی شێرپەنجە، بۆ ئەوەی بچین بۆسەر کار پێویستە بەناو جەستەیەکەی توشبوو بە شێرپەنجەدا بڕۆین!\nنەهیشێت بۆ تیشکەکە تۆقەکانی لەسەر دابکەنین\nکاتێک کارمەندە کچە تازەکەمان پرسیارێکی هەیە!!!


هێشتا زووه باس له سه‌رکه‌وتنی میکانیزمی دارایی ئه‌ورووپا بکرێت / ئینستێکس ده‌بێت پاڵپشتی بانکی ناوه‌ندی ئه‌ورووپای له گه‌ڵ بێت - جام کوردی\nئابوریناسێکی ئیسپانی ڕایگه‌یاندووه:\nهێشتا زووه باس له سه‌رکه‌وتنی میکانیزمی دارایی ئه‌ورووپا بکرێت / ئینستێکس ده‌بێت پاڵپشتی بانکی ناوه‌ندی ئه‌ورووپای له گه‌ڵ بێت\n19 تەمموز 2019\nئابوریناسێکی ئیسپانی ده‌ڵێت هێشتا زووه باس له سه‌رکه‌وتنی میکانیزمی دارایی ئه‌ورووپا تایبه‌ت به ئێران بکرێت و سه‌رکه‌وتنه‌که‌شی به‌نده به هاوڕێبوونی وڵاتانی جیهان. له‌و بڕوایه‌شدایه که ئێران ده‌بێت کێشه ناوخۆییه‌کانی که‌رتی ئابوری خۆی چاره‌سه‌ر بکات.\nبه پێی ڕاپۆرتی جام کوردی، دانیه‌ل لاکاڵه مامۆستای ئیسپانی و شرۆڤه‌کاری ئابوری که له ڕیزی بیست ئابوریناسه گه‌وره‌کانی جیهانه، له وتووێژێکدا سه‌باره‌ت به چاره‌نووسی میکانیزمی دارایی ئه‌ورووپا بۆ به‌رده‌وامی مامه‌ڵه بازرگانییه‌کانی ئێران له قۆناغی گه‌مارۆکانی ئه‌مریکا ڕایگه‌یاندووه که ئینستێکس سیسته‌مێکی ئاڵوگۆڕی کاڵا به بێ به‌کارهێنانی پاره‌یه و بۆ هه‌نارده‌ی نه‌وت به کار ناهێندرێت.\nناوبراو سه‌باره‌ت به‌وه‌ی که ئایا ئه‌م میکانیزمه ده‌توانێت کێشه ئابورییه‌کانی ئێران چاره‌سه‌ر بکات یان نه، وتی: ئه‌گه‌ر ئینستێکس وه‌ک خۆی جێبه‌جێ بکرێت ده‌توانێت بیرۆکه‌یه‌کی باش بێت و ئاڵوگۆڕه‌کان له کاتی خۆی و به وردی جێبه‌جێ بکات. به‌ڵام حکومه‌تی ئێران پێویستی به وڵاتانی دیکه بۆ جێبه‌جێکردنی ئه‌م سیسته‌مه هه‌یه، له به‌ر ئه‌وه‌ی که له‌م حاڵه‌ته‌دا ده‌توانێت کاریگه‌ری زیاتری هه‌بێت. هێشتا زووه باس له سه‌رکه‌وتن یان شکستی ئینستێکس بکه‌ین.\nڕاشیگه‌یاندووه که چین و ڕووسیا وه‌ک دوو وڵاتی نزیک له ئێران تا ئێستا نه‌که‌وتوونه‌ته ژێر کاریگه‌ری گه‌مارۆکانی ئه‌مریکا و پێویستیان به وه‌ها میکانیزمێک نییه و ئاڵوگۆڕه‌کانی هه‌ر دوو وڵاتی زلهێزی چین و ڕووسیاش له گه‌ڵ ئێران به‌رده‌وامه و کاریگه‌ریی له گه‌مارۆکانی ئه‌مریکا وه‌رنه‌گرتووه.\nلاکاڵه وتی: ئینستێکس پێویستی به به‌شداری وڵاتانی دیکه هه‌یه تا له‌م ڕێگایه‌وه سه‌رمایه‌ی زیاتر ڕابکێشێت. ئه‌گه‌ر ئه‌م سیسته‌مه له‌وه‌دا سه‌رکه‌وتوو بێت که پاڵپشتی بانکی ناوه‌ندی ئه‌ورووپا و زۆربه‌ی وڵاتانی ئه‌م کیشوه‌ره‌ی له گه‌ڵ بێت، ده‌توانێت کاریگه‌ریی هه‌بێت و ئه‌مه‌ش له ماوه‌یه‌کی که‌مدا مسۆگه‌ر نابێت.\nناوبراو سه‌باره‌ت به کاریگه‌ری ئه‌م سیسته‌مه له سه‌ر په‌یوه‌ندییه‌کانی نێوان ئه‌ورووپا و ئه‌مریکا وتی: ئه‌ورووپا و ئه‌مریکا دوو هاوبه‌شی دێرینن به‌ڵام سه‌باره‌ت به ئێران و گه‌مارۆکان ناکۆکییان پێکه‌وه هه‌یه، بۆ ئه‌ورووپا ئه‌سته‌مه که دژایه‌تی سیاسه‌ته‌کانی ئه‌مریکا بکات و له لایه‌کی دیکه‌وه یه‌کێتی ئه‌ورووپا به پێی ڕێکه‌وتنه‌که‌ی چه‌ندین به‌ڵێنی گرنگی به ئێران داوه و ده‌بێت بازرگانی و په‌یوه‌ندییه‌کانی له گه‌ڵ تاران بپارێزێت.\nئه‌م شرۆڤه‌کاره ئابورییه مه‌ترسی گه‌مارۆکانی ئه‌مریکاشی له سه‌ر میکانیزمه داراییه‌که‌ی ئه‌ورووپا ڕاگه‌یاندووه و به پێویستی زانیوه که ئێران کێشه ناوخۆییه‌کانی که‌رتی ئابوری خۆی چاره‌سه‌ر بکات و ڕووبه‌ڕووی گه‌نده‌ڵی و به‌رزبوونه‌وه‌ی ڕێژه‌ی هه‌ڵئاوسان ببێته‌وه و پلانی بۆ به‌رزبوونه‌وه‌ی به‌های دراوی نیشتمانی خۆی هه‌بێت.\nدانیه‌ل لاکاڵه ڕایگه‌یاندووه که سه‌رجه‌م وڵاتانی جیهان ده‌توانن یارمه‌تیده‌ری سه‌رکه‌وتنی ئینستێکس بن به‌ڵام ئه‌وان هه‌وڵی به‌هێزکردنی که‌رتی ئابوری خۆیان ده‌ده‌ن. گرنگترین بابه‌ت له میکانیزمه داراییه‌که‌ی ئه‌ورووپا بۆ به‌رده‌وامی مامه‌ڵه بازرگانییه‌کان له گه‌ڵ ئێران، شه‌فافییه‌تی ئاڵوگۆڕه‌کانه له ڕێگای ئه‌م میکانیزمه‌وه.


2 ئایار، 2018 - KGN\nڕۆژ: ئایار 2, 2018\n2 ئایار، 2018 4 ئایار، 2018 fryad mohammad\nKGN – زانست و تەکنەلۆژیا تۆڕی کۆمەڵایەتی فەیسبووک ئاماژەى بەوە دا کە تایبەتمەندی “لەیەکتر نزیککردنەوە” بۆ تۆڕەکە زیاد دەکات. سەرۆکى بەشی پەرەپێدانى بەرهەمەکان لە فەیسبووک، کریس کۆکس لە “کۆنفڕانسی f8” بۆ گەشەپێدانی بەرنامەکان رایگەیاند کە پێگەکەیان تایبەتمەندیەکى نوێ زیاد دەکات بۆ زیاتر رەخساندنی بوارى یەکترناسین بۆ ئەو کەسانەى کە لە رێگەى تۆڕەکانی ئینتەرنێتەوە پەیوەندى سۆزداری دەبەستن. بەکارهێنەرانى ئەم تایبەتمەندییە نوێیە کە “تایبەتمەندییەکى ئارەزوومەندانەیە” دەتوانن لە رێگەى فەیسبووکەکەى خۆیانەوە پڕۆفایلێکى جیاواز بەکار بهێنن بۆ ئەم مەبەستە. لە پڕۆفایلە نوێیەکەدا تەنها ناوى یەکەمی بەکارهێنەرەکە و کات داوا دەکرێت و ئەم زانیارییانە…\nیۆنامی ئاماری قوربانییانی مانگی ئاداری بڵاوکردەوە\nKGN – NEWS به پێی ئه‌و ئاماره‌ی ئه‌مڕۆ چوارشەممە نێرده‌ی نه‌ته‌وه یه‌کگرتووه‌كان بۆ هاریكاریی عیراق(یونامی) بڵاوی كردۆته‌وه، تەنها لە مانگی ئادار دا له دەرئه‌نجامی كرده‌وه توندوتیژی و تیرۆرستی و پێكدادانی چه‌كداری 68 هاوڵاتی مەدەنی کوژراون، 122ی دیکەش برینداربوونە . یۆنامی بلاویکردۆتەوە ئەو ژمارانە هاووڵاتی مەدەنی و ئەو هاووڵاتییانە دەگرێتەوە کە لە کاتی مردن یان بریندار بوون وەک هاووڵاتی مەدەنی ڕەچاوکراون وەکو پۆلیس لە دەرەوەی ئەرکی سەربازی، بەرگری شارستانی و کارمەندانی پاسەوانی کەسی و پاسەوانی پاراستنی بارەگاکان و کارمەندانی ئاگرکوژێنەوە. ژمارەی گشتی قوربانییانی مەدەنی کە لەلایەن یونامییەوە لە مانگی نیساندا تۆمارکراون…


رۆژنامه‌ی هاوڵاتی به‌وه‌رزێكی نوێوه ده‌ستی به‌كاركرده‌وه\nدوای دوو ساڵ له راگرتنی رۆژنامه و سایتی و ته‌واوی چالاکییه میدیایه‌كانی به‌هۆی قه‌یرانی داراییه‌وه، ئه‌مرۆ 4ی نیسان رۆژنامه‌ی هاوڵاتی به وه‌رزێکی نوێوه ده‌ستی کاركرده‌وه.\nپێشتر تاریق فاتیح خاوه‌ن ئیمتیاز و سه‌رنووسه‌ری رۆژنامه‌ی هاوڵاتی له رایگه‌یه‌ندراوێكیدا رایگه‌یاند: په‌یامی راسته‌قینه‌مان له ده‌ستپێکردنه‌وه‌ی ئه‌م پڕۆژه‌یه‌دا، گه‌یاندنی هه‌واڵ و زانیاریی دروسته به خه‌ڵک، دووری و نزیکی ئێمه له هه‌ر پارچه‌یه‌کی کوردستان و حیزب و لایه‌نێکی سیاسی له هه‌رێمی کوردستان یه‌ک رووبه‌ره. به‌یه‌ک چاو سه‌یری هه‌موان ده‌که‌ین، (مافی هاوڵاتی بوون) مافی کوردبوون، وه‌ک له سه‌ره‌تای پڕۆژه‌که‌وه جه‌ختی لێکراوه‌ته‌وه، له پێشینه‌ی په‌یامه‌کانمانه. هاوڵاتی، رۆژنامه‌ی خه‌ڵک و ده‌نگی خه‌ڵک ده‌بێت.\nهاوكات سه‌نته‌ری میترۆ بۆ داكۆكی له‌مافی رۆژنامه‌نووسان به‌بۆنه‌ی ده‌ست به‌كاربوونه‌وه‌ی رۆژنامه‌ی هاوڵاتی كه به‌یه‌كه‌مین رۆژنامه‌ی ئه‌هلی داده‌نرێت له هه‌رێمی كوردستان پیرۆزبایی خۆی ئاڕاسته‌ی خاوه‌ن ئمینتیاز و سه‌رنووسه‌ر و سه‌رجه‌م ستاف و كارمه‌ندانی رۆژنامه‌كه ده‌كات.\nده‌قی راگه‌یه‌ندراوه‌كه‌ی رۆژنامه‌ی هاوڵاتی:\nدوای دوو ساڵ له راگرتنی رۆژنامه و سایتی هاوڵاتی و ته‌واوی چالاکییه میدیاییه‌کانمان به‌هۆی قه‌یرانی داراییه‌وه، رایده‌گه‌یه‌نین که بۆ وه‌رزێکی نوێ ده‌ستبه‌کارده‌بینه‌وه و به‌رده‌وام ده‌بین.\nپێمانوایه، زه‌روره‌تی به‌رده‌وامبوونی هاوڵاتی له‌ئێستادا، وه‌ک یه‌که‌مین پڕۆژه‌ی میدیای ئه‌هلی له هه‌رێمی کوردستان و عێراقدا، هه‌مان زه‌روره‌تی ساڵی 2000ی هه‌یه، که بۆ یه‌که‌مجار رۆژنامه‌ی هاوڵاتی ده‌رچوو.\nگرنگی وه‌رزی نوێی رۆژنامه‌ی هاوڵاتی له کاتێکدایه که له‌ئێستادا، هه‌موو رۆژهه‌ڵاتی ناوه‌ڕاست، به هه‌لومه‌رجێکی ئاڵۆزدا تێده‌په‌ڕێت و کوردیش وه ک میلله‌تێکی زیندوو و گرنگی ناوچه‌که، پێویسته رۆڵی گرنگی خۆی ببینێت، یه‌کگرتوو و یه‌کهه‌ڵوێست و یه‌ک په‌یامبن، به‌ڵام به‌داخه‌وه ئه‌وه‌ی ده‌گوزه‌رێ، ئه‌مه نییه و پێچه‌وانه‌که‌یه‌تی. له‌زۆربه‌ی رووداوه‌کاندا، هه‌ڵوێست و په‌یامی جیاجیا ده‌بینین، هه‌ر حزبه و له هه‌ر پارچه‌یه‌کی کوردستان، ده‌زگای راگه‌یاندنی جۆراوجۆری خۆی هه‌یه، به‌پێی به‌رژه‌وه‌ندی شه‌خسی وحیزبی و ناوچه‌یی، مامه‌ڵه له‌گه‌ڵ رووداوه‌کان ده‌کات. ئه‌وه‌ی له‌م نێوه‌نده‌دا ونه، به‌رژه‌وه‌ندی گشتی و باڵای میلله‌تی کورد و هاوڵاتیانی کوردستانه. له م نێوه‌نده‌شدا، ئه‌و میدیا ئه‌هلییه‌ی که ئێستا هه‌یه، یان لاوازه یان کاریگه‌ریی ئه‌وتۆی، له به‌رامبه‌ر میدیای زه‌به‌لاحی حزبیدا نییه. له‌به‌رئه‌وه، ئێمه ده‌رکردنه‌وه‌ی هاوڵاتی، به‌کاری له پێشینه‌ی خۆمان ده‌زانین بۆ ئه‌م قۆناغه، قۆناغه‌که‌ش پێویستی به میدیایه‌کی جیاواز هه‌یه، تا رۆڵی راسته‌قینه، بۆ میدیای بان حیزبی و بان ناوچه‌یی بگه‌ڕێته‌وه و له‌ڕێی په‌یامه‌کانییه‌وه، چاودێربێت به‌سه‌ر کۆی دامه‌زراوه سیاسی وحیزبی و حکومی، په‌رله‌مانی و کارگێری و رێکخراوه‌ییه‌کانه‌وه.\nپه‌یامی راسته‌قینه‌مان له ده‌ستپێکردنه‌وه‌ی ئه‌م پڕۆژه‌یه‌دا، گه‌یاندنی هه‌واڵ و زانیاریی دروسته به خه‌ڵک، دووری و نزیکی ئێمه له هه‌ر پارچه‌یه‌کی کوردستان و حیزب و لایه‌نێکی سیاسی له هه‌رێمی کوردستان یه‌ک رووبه‌ره. به‌یه‌ک چاو سه‌یری هه‌موان ده‌که‌ین، (مافی هاوڵاتی بوون) مافی کوردبوون، وه‌ک له سه‌ره‌تای پڕۆژه‌که‌وه جه‌ختی لێکراوه‌ته‌وه، له پێشینه‌ی په‌یامه‌کانمانه. هاوڵاتی، رۆژنامه‌ی خه‌ڵک و ده‌نگی خه‌ڵک ده‌بێت.\nله‌م وه‌رزه نوێیه‌دا، سیاسه‌تی ته‌حریری هاوڵاتی، هه‌ر وه‌ک پێشوو به‌سیاسه‌تێکی بێلایه‌نی و ره‌خنه‌گرانه ده‌مێنێته‌وه، به‌ڵام سیاسه‌تی دارایی و به‌ڕێوه‌بردنه‌که‌ی ده‌گۆڕێت، به‌شێوه‌یه‌ک، زیاتر له پێشوو گرنگی بدات به ریکلام، تابتوانین گه‌ره‌نتی به‌رده‌وامبوون به‌ده‌ست بهێنین و جارێکی تر خۆمان له مه‌ترسی، راوه‌ستان و داخستن به دوور بگرین که ئومێدمان وایه له ئێستادا، باری دارایی هه‌رێمی کوردستان به‌ره‌و باشی ده‌ڕوات و به‌و هیوایه‌ی له‌م قه‌یرانه داراییه، رزگارمان ببێت و کاربه‌ده‌ستانی حکومه‌تی هه‌رێم، وانه‌یه‌کیان وه‌رگرتبێت و به خۆیاندا بچنه‌وه، نه‌هێڵن جارێکی تر وڵاته‌که‌مان تووشی قه‌یرانی ئاوا ببێته‌وه.\nئێمه ده‌زانین، ئه‌رکمان ئاسان نییه، بۆیه داوا له هاوڵاتیانی خۆشه‌ویست و خوێنه‌ره‌کانمان، هه‌روه‌ها نوسه‌ران و رۆژنامه‌نوسان ده‌که‌ین که دوو ساڵه چاوه‌ڕوانن، پشتگیری پڕۆژه‌که بکه‌ن، به‌پێدانی زانیاریی و پێشنیار و تێبینییه‌کانیان. هه‌روه‌ها حکومه‌ت و حیزبه سیاسییه‌کان، مامه‌ڵه‌یه‌کی دروست له‌گه‌ڵ ئه‌م پڕۆژه‌یه‌دا بکه‌ن و نه‌بنه له‌مپه‌ر له‌به‌رده‌می. داواش ده‌که‌ین، کۆمپانیاکان به‌پێدانی رێکلامه‌کانیان، وه‌ک له پێشتر له خه‌می پڕۆژه‌که‌دا بوون، ئێستاش هاوکارمان بن.\nله‌گه‌ڵمان بن، رۆژی چوارشه‌ممه‌ی داهاتوو رێکه‌وتی٤/٤/٢٠١٨ رۆژنامه‌ی هاوڵاتی بڵاوده‌بێته‌وه‌و ده‌که‌وێته به‌رده‌ست، به به‌رده‌وامیش، له وێبسایتی هاوڵاتی به‌م دوو ناونیشانەی خواره‌وه:\nهه‌روه‌ها له‌هه‌ردوو تۆڕی کۆمه‌ڵاتی فه‌یسبووک و تویته‌رو کەناڵی یوتیوب به ناوی HawlatiNewsکه له ئه‌مڕۆوه دەستبه‌کارده‌بین.\nسوپاس بۆ هه‌موو لایه‌ک، به‌تایبه‌تی بۆ ئه‌وانه‌ی که به کرده‌وه سه‌لماندیان خه‌مخۆری رۆژنامەی (هاوڵاتی)ن.\nخاوه‌ن و سه‌رنووسه‌ری رۆژنامه‌ی هاوڵاتی


چیرۆکی ئەو سیخوڕە ئیسرائیلییەی گەشتە لوتکەی دەسەڵات لە سوریا\nماڵپەڕی MSN چیرۆکی گەورەترین و بەناوبانگرترین سیخوڕی ئیسرائیل بڵاودەکاتەوە، کە تێیدا گەشتۆتە لوتکەی دەسەڵات بەڵام لە لەلایەن دەزگای هەواڵگری میسرەوە ئاشکرا کراوە و پاشان لە سوریا لە سێدارە دراوە.\nئیلی کۆهین یەکێکە لە بەناوبانگترین سیخوڕەکانی ئیسڕائیل و لە میسر و سوریا توانیویەتی زۆرترین خزمەت بە ئیسرائیل بکات و ئەرکەکانی جێبەجێ بکات لە دژی ئەو دوو وڵاتە.\nئیلی کۆهین لە ساڵی 1924 لە شاری ئەسکەندەریە لەدایک بوە، بەڵام بەرەگەز خەڵکی سوریایە، دینەکەشی یەهودیەو بەم هۆیەشەوە دەستی هەبووە لە کۆچکردنی یەهودییەکان لە وڵاتانی عەرەبییەوە بۆ ئیسڕائیل.\nئیلی کۆهین بۆ جێبەجێکردنی ئەو ئەرکە مەترسیانەی لەلایەن دەزگای هەواڵگری ئیسڕائیلەوە پێی درابوو، خێزانەکەی دەنێرێتە ئیسڕائیل، بەڵام خۆی لە میسر دەمێنێتەوە لەگەڵ هاوڕێیەکی بەناوی ئبراهام دار، کەبەهەمان شێوە سیخوڕە.\nیەکێک لە کارە مەترسییەکانی ئیلی کۆهین، ئەنجامدانی زنجیرەیەک تەقینەوە بوو لە میسر، ئەمیش ئامانج لێی لەقبوونی پەیوەندییەکانی میسر بوو لەگەڵ ئەمریکا، لەسەر ئەم رووداوانەش دەستگیر کرا بەڵام نەتوانرا هیچ تۆمەتێکی لەسەر بسەلمێنرێت، لەبەر ئەم هۆکارە ئازادکرا.\nپاشا ئەوەی دەزگای هەواڵگری ئیسڕائیل بەوەی زانی، کە ئیلی کۆهین گومانی لێکراوە لە میسر، دەستبەخێ دەینێرنە ئەرجەنتین و لەوێ ناوەکەی دەگۆڕن بە " ئەمین سابت" دینەکەشی دەکات بە ئیسلام، تاوەکو کەسایەتی بشاردرێتەوە.\nئیلی کۆهین لە ئەرجەنتین دەبێتە بازرگانی قوماش و پەیوەندییەکی بەهێز لەگەڵ گەورە کەسایەتییەکانی سوریا دروستدەکات ئەمەش بووە دەرگایەکی کراوە بۆ چوونە ناو سوریا و پاشان بوو بە هاوڕێی نزیکی ئەمین حافز، کە لە بواری سەربازی کاری دەکرد و لە دواییدا بووە سەرۆکی سوریا.\nئیلی کۆهین چووە سوریا و رۆژ بە رۆژ پلەی لە بواری سیاسیدا بەرزتردەبوویەوە، تاوەکو وایلێهات بوە هۆی هەڵگیرسانی جەنگی حوزەیرانی 1967 کە "6 رۆژ جەنگ بوو" لەنێوان میسر و ئەردەن و سوریا و تێیدا ئیسرائیل بردییەوە.\nئیلی کوهین هەر بەردەوامبوو لە کارکردن بۆ بەرژەوەندی ئیسرائیل، کارەکەی فراوانتر کردبوو، دانیشتنی لەگەڵ بەرپرسانی سوریاو وڵاتانی دیکە دەکردو باسی ئەو نهێنییانەی پشت جەنگی دەکرد لەگەڵ ئەو هاوکارییانەی لەلایەن روسیاوە ئاڕاستەیان کراوە لە رووی چەک و دەبابە و کەشتی جەنگی.\nلێرەدا لەلایەن کەسایەتییەک لەنێو دەزگای هەواڵگری میسر پەردە لەسەر نهێنییەکانی ئیلی کۆهین لادەبرێت و ئاشکرا دەبێت کە سەر بە دەزگای هەواڵگری ئیسڕائیلەو هەموو پلانەکانی دەردەکەوێت.\nرەئفەت هجان کە سەر بە دەزگای هەواڵگری میسرە، بۆ سەردانێک دەچێتە ئیسرائیل و لەوێ شەو لە ماڵی هاوڕێیەکی دەمێنێتەوە، ئەو وێنەیەک لەنێو ماڵەکەدا دەبینێت و پرسیار دەکات کە ئایا کەو کەسانە کێن؟ هاوڕێکەشی لەوەڵامدا دەڵێت ئەوە هاوسەری خوشکەکەمە و لە وەزارەتی بەرگری ئیسرائیل کاردەکات.\nپاش ماوەیەک رەئفەت دەچێتە رۆما، لەوێدا رۆژنامەیەک دەخوێنێتەوە وێنەیەکی ئیلی کۆهین دەبینێت کە لەگەڵ گەورە بەرپرسانی سوریادایە، لەمەوە گومانی لا دروست دەبێت و دەستەبجێ دەزگای هەواڵگری میسری لێ ئاگادار دەکاتەوە.\nپاشان دەزگای هەواڵگری میسر زانیاری لەسەر کۆدەکەنەوە و دەبینن ئەمە سیخوڕە و سەر بە ئیسرائیلە، لەمەوە جەمال عەبدولناسر سەرۆکی ئەو کاتەی میسر ئاگادار دەکەنەوە، ئەویش بە نامەیەک هەموو زانیارییەکانی سەر ئیلی کۆهین دەنێرێت بۆ ئەمین حافز سەرۆکی ئەوکاتەی سوریا و ئەویش لە سێدارەی دەدات.\nپاش بڵاوبونەوەی هەواڵی کۆچی ئیلی کۆهین، دەزگای هەواڵگری ئیسرائیل خەمبار دەبن و پاش چەند ساڵێک کاتژمێرە دەستیەکەی دەدەنەوە بە هاوسەرەکەی.


لەسەر بڕیاری ئەوقاف بۆ ئەنجامدانی نوێژی هەینی جێگرەوەیەك بۆ وتارخوێنی مزگەوتی حاجی عەباسی باراوی لە گەڕەكی قڕگەی شاری سلێمانی محەمەدی مەلا فایق شارەزووری دیاری كرا.\nلە راگەیەنراوێكدا كە پەیجی فەرمی محەمەدی مەلا فائق بڵاویكردەوە (15 تشرینی یەكەمی 2020) و "ناس كورد" دیویەتی، هاتووە " بۆ سەرجەم موسوڵمانی خۆشەویست و ئەو بەرێزانەی پرسیار دەکەن دەربارەی وتاری هەینی، بەپێی بریاری ئەوقاف.. سبەینێ مامۆستا ئەکبر محەمەد لەبری مامۆستا محەمەد وتاری هەینی دەخوێنێتەوە".\nلەبارەی دوا پێشهاتە ڕەوشی تەندروستی ناوبراویشەوە پاش توشبوونی بە كۆرۆنا، راگەیەنراوەكە جەخت دەكاتەوە "رەوشی مامۆستا زۆر باشترە و باری تەندروسی جێگیرە، هیچ حاڵەتێکی مەترسی داری لەسەرنەماوە".\nپێشتر سەرپەرشتیاری سۆشیال میدیای ئەم وتاربێژە ئومێد محەمەد (10 تشرینی یەكەمی 2020) بە ناس کوردى ڕاگەیاند، "لەسەرەتای ئەم مانگەوە توشى کۆرۆنا بووە و لەئێستادا لەماڵەوەیە و چارەسەر وەردەگرێت و دواتر گوازراوەتەوە نەخۆشخانە".\nمحەمەد فایەق سەعید له سالی 1971 له سلێمانی له‌دایك بووه، بڕوانامه‌ی به‌كالۆریۆسی له زانسته ئیسلامیه‌كاندا هیناوه، پاشان وه‌ك مامۆستایه‌ك وانه‌ی زمانی عه‌ره‌بی و په‌روه‌ردی ئیسلامی وتووەتەوە، له‌ئێستادا وتاربێژی مزگه‌وتی حاجی عه‌باسی باراویه له گه‌ره‌كی قرگه‌ی شاری سلێمانی.\nیەکەم لێدوانى کازمى دواى گەڕانەوەى بۆ عێراق [ڤیدیۆ]\n2020.10.23 - 20:30\nکازمى کۆتایى بەگەشتەکەى بۆ وڵاتانى ئەوروپا هێنا و گەڕایەوە بۆ عێراق\n2020.10.23 - 19:31


کوردیپێدیا - ساڵی 2017، رووداوەکانی هاتووچۆ لە مەهاباد 35 کوژراو و 700 برینداری لێکەوتووەتەوە\n📊 ساڵی 2017، رووداوەکانی هاتووچۆ لە مەهاباد 35 کوژراو و 700 برینداری لێکەوتووەتەوە | پۆل: ئامار و راپرسی | زمانی بابەت: 🏳 کوردیی ناوەڕاست\nساڵی 2017، رووداوەکانی هاتووچۆ لە مەهاباد 35 کوژراو و 700 برینداری لێکەوتووەتەوە\nلە سەرەتای بەهارەوە تاوەکو ئێستا تەنیا لە شەقام و رێگاکانی مەهابادمەهاباد 35 کەس بەهۆی رووداوی هاتووچۆ گیانیان لەدەستداوە.\nفەرماندەی پۆلیسی هاتوچۆی پارێزگەی ورمێورمێ دەڵێت: لە سەرەتای ساڵی هەتاویی 1396ەوە(2017) تاوەکو ئێستا بەهۆی رووداوی هاتووچۆ لە جادەکانی پارێزگای ورمێ 350 کەس گیانیان لەدەستداوە و زیاتر لە 8 هەزار کەسیش بریندار بوونە.\nبەگوتەی فەرماندەی پۆلیسی ورمێ، تەنیا لە رووداوەکانی هاتووچۆی جادەکانی مهاباددا 35 کەس گیانیان لەدەستداوە و 700 کەسیش بریندار بوونە.\nجادە و رێگاوبان و هەروەها ئۆتۆمبێلی ناستاندارد، ساڵانە لە ئێران بەگشتی و رۆژهەڵاتی کوردستان بەتایبەتی، گیانی هەزاران کەس دەخەنە مەترسییەوە و مردن بە هۆی رووداوی هاتووچۆ سێیەم هۆکاری مردنی ئێرانییەکانە پاش جۆرەکانی جەڵتە و شێرپەنجە.\n#مەهاباد | #ورمێ | #11-01-2018 |\n➕ ئەم بابەتە لەلایەن: (سەریاس ئەحمەد)ەوە لە: Jan 11 2018 11:45AM تۆمارکراوە


Diplomatic Magazine | چۆن ئەهریمەن لەدایکبوو؟\nچۆن ئەهریمەن لەدایکبوو؟\nلە زۆر لە نوسینی پێشوودا تا ئەندازەیەک بەدرێژیی باسم لەو تێزە سەنتراڵەی کەپیتالیزمی خۆرهەڵاتی و کەپیتالیزمی کوردی کردوە، وەک جۆرە سیستمێک کە پێویستیان بە «مرۆڤ» نییە. بەوەدا سەرمایە لە ناو ئەم سیستمەدا لە هێزی کار و بەرهەمی ئیشی مرۆڤەکانەوە نایەت، نرخی مرۆڤ و نرخی کارکردنی و نرخی ژیانی لە نزمترین ئاستدان.\nئەوەی لە ئێستادا لە کوردستان و عێراقیش بە گشتی ڕودەدات سەلمێنەری ئەو ڕاستییەیە کە مرۆڤ بۆ ئەم جۆرە لە کەپیتالیزم شتێکی زیادە و دەتوانێت دەستبەرداری بێت. ئەمە خاڵی تایبەتمەندی و بەهێزی ئەو جۆرە کەپیتالیزمەیە، بەڵام ئەو خاڵەشە کە تەواوی پڕۆژەکەی لە ئاستیدا هەرەسدەهێنێت. بەپێی ئەم یاسایە کە ئینسان بۆ سیستەم بوونەوەرێکی زیادی بێبەرهەم و بەرخۆرە، نەدانی موچە نیشانەی قەیران نییە، بەڵکو جەوهەری سیستمەکەیە، خواست و ئامانج و گەشەی سروشتی ئەم شێوە لە کەپیتالیزمی بەربەرییە. جەوهەری ئەم سیستمە ئەوەیە لە کاتی زۆرێتی و خۆشگوزەرانیدا کۆمەڵگا دەگۆڕێت بۆ ئامێرێکی ترسناکی بەرخۆریی، بۆ کۆمەڵگایەک لە مرۆڤی تێرنەخۆر و مەسرەفگەرا، لە کاتی کەمهێنان و قازانج کزیشدا بەشە زیادەکانی خۆی فڕێدەدا، برسیکردنی خەڵک و فەرامۆشکردنی ئینسانەکان بۆ چارەنوسی تاریکی خۆیان دەبێت بە خەسڵەتی سیستەم.\nلە ئێستای ئەم بارودۆخەدا بە گشتی موچەخۆران لە دیدی سیستمەوە زیادەیەکن کە بوون و نەبوونی سەرمایە بەوانەوە گرێ نەدراوە، موچەخۆران بەرخۆری ناو سیستمەکەن و لەو کەپیتالە دەبەن کە دەشێت گەڵاڵەبکرێت. سەرمایەی بەشەری لێرەدا هیچ نییە جگە لە بار بەسەر سەرمایەی ئابوورییەوە.\nئەم جۆرە لە کەپیتالیزم دڕندەترین جۆری کەپیتالیزمە، کە زۆر لە کەپیتالیزمی ئەوروپی لە سەرەتاکانی گەشەیدا دڕندەترە، لە یاساکانی گەشەی کەپیتالیزمی ئەوروپیدا «بەرهەمهێنانەوەی بەرهەمهێن» شوێنێکی گرنگی گرتووە، چونکە کرێکار وەک هێزێکی بەرهەمهێن دەبێت ئەوەندە هێزی هەبێت بتوانێت بە باشی کاربکات، لێرەوە مانەوەی «هێزی کار» بە ئەکتیڤی شوێنێکی گرنگی لە ناو سیستمەکەدا هەیە، بەڵام لەم شێوە کەپیتالیزمە خۆرهەڵاتییەدا کە هەر لە بنەڕەتەوە لەسەر کولتوورێکی دامەزراوە کە مرۆڤی بۆ گرنگ نییە، فەرامۆشکردن و بایەخ نەدان بە مان و نەمانی خەڵک بەشێکی گرنگی مۆراڵ و کولتوورێتی.\nئێمە ئێستا شێوازێک لە کەپیتالیزم دەژین کە تەنیا بە برسیکردنی مرۆڤەکان تا ئەوپەڕی دەتوانێت سەرمایە گەڵاڵەبکات. ئەمەی تێیدا دەژین قەیرانی مۆدێلێکی حوکم نییە، بەڵکو قەیرانی مۆدێلێکی کەپیتالیزمە.\nبەڵام پرسیارەکە ئەوەیە لە جێگایەکی وەک کوردستاندا چۆن دەگەینە سەر ئەم فۆرمە لە کەپیتالیزم، وەک دەستپێک دەبێت لەو پرۆسێس و قۆناغ بەندییە بڕوانین کە سەرمایە لەم سی ساڵەی دواییدا گەشەی تێدا کردوە.\nڕاستە نوخبەی کەپیتالیستی لە کوردستان ناوکەیەکی خێڵەکی و بنەماڵەیی هەیە، بەڵام بۆ ئەوەی لەم دۆخەی ئەمڕۆ تێبگەین، پێویستیمان بە خوێندنەوە و تێڕامانی زیاتر لە گەشەی ئەم نوخبەیە هەیە. ئەم نوخبەیە لایەنیکەم بە چوار قۆناغی جیاوازدا ڕۆیشتووە تا گەیشتۆتە ئەم فۆرمە لە کەپیتالیزمی دڕندە و بێباک و فاشیستی کە ئەمڕۆ دەیبینین. سەرەتا نوخبەیەکی سیاسی ڕووتە کە کۆنترۆڵی ئەو دەزگا لاواز و کارتۆنییەی کردوە کە ناوی حیزبە، نوخبەیەکە لەسەر شانی دروشمە نەتەوەیی و سیاسییەکانی سەردەمی خەبات دژ بە دیکتاتۆرییەتی بەعس گەورە بووە، سوار دروشمە ڕەنگاوڕەنگەکانی ناسیونالیزم بووە، وەک زۆربەی بزاوتە ناسیونالیستییەکان بە فرۆشتنی خەونی گەورە و وەهمی گەورە دەستی پێکردوە. لەدوای ڕاپەڕینەوە ئەم نوخبەیە لە دەستەیەکی سیاسی بێدەسەڵاتەوە گەشەدەکات بۆ دەستەیەکی سیاسی فەرمانڕەوا و حاکم، واتە قۆناغی دووەمی ئەم نوخبەیە گواستنەوەیە لە کۆنترۆڵی حیزبەوە بۆ کۆنترۆڵی دەوڵەت و دەزگاکانی. ئەم گواستنەوەیە لە «نوخبەیەکی سیاسییەوە» بۆ «نوخبەیەکی حاکم» پێش مەرجی هەرە گەورەی گواستنەوە و وەرگەڕانە بەرەو «نوخبەیەکی کەپیتالیستی». بەبێ کۆنترۆڵکردنی دەزگای دەوڵەت، زامنکردنی پرۆسێسی گواستنەوە لە نوخبەیەکی سیاسییەوە بۆ نوخبەیەکی کەپیتالیستی کاری نەکردەیە، دەوڵەت لە کوردستان هیچ نییە جگە لەو ماشێنەی ئەم پرۆسێسی ئاڵوگۆڕەی لە ناودا ئەنجام دەدرێت.\nبە کورتی ئەو دەزگایەی کە پێیدەگووترێت حکومەتی هەرێم لەسەرەتاوە یەک وەزیفەی سەرەکی هەیە، ئەویش ئەوەیە ڕۆڵی ئەو قۆزاخەیە دەبینێت لە ناویدا نوخبەی سیاسی لە کرمێکی سیاسی بچوکەوە گەشەدەکات بۆ ئەوەی ببێتە مێروویەکی باڵدار و چزوداری کەپیتالیستی.\nسەرەتا ئەمجۆرە لە کەپیتالیزم تەنیا لە ناو دەزگاکانی دەوڵەت و بە ڕێگای بەکارهێنانی گرێبەست و بەخشینی ئیمتیازات و دزین لە پارەی دەوڵەت دەست پێدەکات، بوونی بەوەوە گرێدراوە کە سەرچاوە ئابوورییەکەی لە ڕێگای دزین لە گومرگەکان و پارەی گشتی دابیندەکات، هێشتا سەرمایەیەک نییە بتوانێت بە تەواوەتی لە شێوازە سادەکانی گەندەڵییەوە بگوازێتەوە بۆ فۆرمێکی مەکیاژکراو و بۆیەکراوی وەک فۆرمی بیزنس و سەرمایەگوزاری و کۆمپانیا دروستکردن. ئەمە بەو شێوازە سنووردار و شەرمنە دەمێنێتەوە، تا دەوڵەتی بەعس دەڕوخێت و سەردەمێکی نوێ دەست پێدەکات و بودجەی گەورە لە بەغداوە دێت، لەدوای ئەوە ئەم نوخبەیە وەک مانگایەکی شیردەر سەیری حکومەتی هەرێم دەکات، وا لێی دەڕوانێت کە دەکرێت تا دەتوانێت بیدۆشن.\nلەم قۆناغەدا دەوڵەت و سەرمایە یەک یەکتری تەواودەکەن، دەوڵەت بایەخێکی گرنگی هەیە و شوێنی یەکەمی زامنکردن و کۆکردنەوە و بەگەڕخستن و شەرعییەتدانە بە کەپیتاڵ.\nلە هەناوی دەوڵەتدا ئەم نوخبەیە لە نوخبەیەکی فەرمانڕەواوە گەشە دەکەن و لە نوخبەیەکی سیاسی فەرمانڕەواوە دەبن بە نوخبەیەکی ئابووری، بەڵام لەم قۆناغەدا پێویستییەکی زۆریان بە دەوڵەت هەیە، پێویستیان بە وەدەستهێنانی متمانەی ناوەوە و دەرەوە هەیە تا کەشێکی لە بار بۆ کەڵەکەکردنی سەرمایە بڕەخسێنن، هێشتا سروشتە بەربەرییەکەیان تەواو خۆی ئاشکرا نەکردوە، پێویستییەکی زۆریان بە سەرمایەدارەکانی ناو بازاڕ و دەرەوەی دەسەڵات هەیە تا کەناڵی گواستنەوەی پارە لە ناو دەوڵەتەوە بۆ ناو بازاڕ مسۆگەربکەن، ئیدی تەریب بە هەموو کەسایەتییەکی ناو دەسەڵات گروپێک لە کەپیتالیستی بچوک و وابەستە و پارەگێڕ لە دەرەوە دروستدەبێت، ئەم دەستە کەپیتالیستییە وردە وردە لەدەرەوەی دەزگاکانی دەوڵەت سێبەری گەورە و درێژ و بەهێز بۆ خۆی دروستدەکات، ئەم پرۆسێسە پێویستی بەوە هەیە کە ئەم جۆرە سەرمایەیە لە سەرمایەیەکی دزراوەوە وەربگەڕێت بۆ فۆرمێکی نوێ، فۆرمێکی قەبووڵکراوتر، فۆرمێک باشتر و ئاسانتر لەگەڵ سروشتی کەپیتالیزمی ئەمڕۆی دونیادا بگونجێت، بۆ فۆرمی بزنس و بازرگانی و ئاوەدانیی و کاری میدیایی. بەم پرۆسێسە نوخبەی کەپیتالیستی هەم سەرچاوەکانی داراریی خۆی وندەکات و هەم فۆرمێکی قەبووڵکراو دەبەخشێتە خۆی.\nبە کورتی هێدی هێدی کایەی سیاسی لەوەدەکەوێت جێگا هەرە گرنگەکەی ئەم نوخبەیە بێت، هەژموونی بەسەر کایەی سیاسیدا تەنیا بۆ پاراستنی هەژموونێتی بەسەر کایەی ئابووریدا، واتە بۆ دابینکردنی سوپا و پۆلیس و پاسەوانە بۆ زامنکردنی پرۆسەی گۆڕینی سەرمایەی دەوڵەت و موڵکییەتی گشتییە بۆ سەرمایەی ئابووریی و موڵکییەتی تایبەت تایبەت.\nلە جێگایەکی وەک کوردستان کە پێشتر سەرمایەی تایبەت و کەپیتالی شەخسی بڕە سەرمایەیەکی زۆر کەم و بێجوڵە و بچوک بووە، بەبێ کۆنترۆڵکردنی دەوڵەت پرۆسەی گۆڕینی کۆی سەرمایەی گشتی و موڵکییەتی گشتی بۆ موڵکداریی تایبەت کاری نەکردەیە، ئەم پرۆسێسە گەورەترین و خێراترین و نامرۆڤانەترین پرۆسێسە لە مێژووی ئابووری کوردستاندا، سەرانی هەرە سەرەوەی حیزبەکان و ئیدارە دەوڵەتییەکان ئەندازیاری پڕۆسێسی «تەیبەتاندن ـ خصخصة» و لوتکەی هەرەمی کەپیتالیستە دڕندە و تازەکانن، ئەوان ئەو کەناڵەن کە پارەی گشتی لە هەناوی دەوڵەتەوە دەگوازێتەوە و دەیگۆڕێت بۆ فۆرمی کەپیتالی شەخسی. ڕەنگە لە مێژوودا کەم ڕوویدا بێت بەو خێرایی و بە پرۆسەیەکی وازەق و زۆرەملێ تەواوی موڵکییەتی گشتی بخرێتە سەر فۆرمی موڵکییەتی شەخسی.\nلەم قۆناغەدا ململانێ لە سەر دوو تەوەر چڕدەبێتەوە، تەوەرێکیان عەقڵییەتێکی یۆتۆپی خورافی حوکمیدەکات، وادەزانێت ئەوەی ڕوودەدات بە هۆی هەندێ کەموکورتی ئیدارەدان و لادانی ئەخلاقی هەندێ کەسەوە دروستبووە و گەندەڵی دیاردەیەکە لە ڕێگای ڕیفۆرمی دەوڵەت و ئیدارات و چاودێری پەرلەمانییەوە چاکدەکرێت. ئەم تێڕوانینە خورافییە لەوەوە هاتووە پێی وایە دەوڵەت دەتوانێت دەزگایەکی گشتی بێت و تەعبیر لە قازانج و خواستی هەموو کۆمەڵگا بکات و لە دەرەوەی ململانێ ئابوورییەکان جۆرە حوکمێکی دادپەروەرانە دابمەزرێنێت کە دەکرێت ببێت بە زامن بۆ دامەزراندنی جۆرێک لە حوکمڕانی هاوسەنگ و مرۆڤدۆست. ئەم عەقڵییەتە هەر لە بنەڕەتدا نەیتوانیوە لە سروشتی بەربەریانەی کەپیتالیزمی خۆرهەڵاتی تێبگات، لێرەوە پڕۆژە ڕیفۆرمیستییەکانی لەسەرەتاوە کۆمیدیی بوون و هەمیشەش هەر بە کۆمیدیا تەواو دەبێت. کێشەی ئەم عەقڵییەتە ئەوەیە کە ئەم پرۆسێسە جەوهەرییەی گەشەی سەرمایەداریی بە گەندەڵی تێگەیشتووە، وە پێی وایە لەو بازنە کولتووری و سیاسییەی کوردستاندا دەشێت جۆرێک لە کەپیتالیزم هەبێت گەندەڵ نەبێت، یان ئەگەر سەرمایەکە لە دەستی یەک بنەماڵەدا نەبوو لەسەرمایەداریی دەکەوێت. پێی وایە ئەگەر گومرگەکان لە لایەن دەوڵەتەوە کۆنترۆڵکران و پارەی نەوت گەڕایەوە خەزنەی دەوڵەت کۆتایی بە نادادپەوەریی دێت و کەپیتالیزم بەرگە دڕندە و بەربەرییەکەی خۆی دادەماڵێت. خاوەنانی ئەم وەهمە شەڕ لەسەر ڕیفۆرمکردنی دەوڵەت دەکەن، بێئەوەی لەو ڕاستییە تێگەیشتبن ڕیفۆرمی لەوجۆرە تەنیا بە نەهێشتنی فۆرمی کەپیتالیستی دەوڵەتدا تێدەپەڕێت. بەشی هەرە زۆری ئەم ڕیفۆرمیستانە ئەوانەن کە دژی مۆنۆپۆڵکردنی کەپیتالن لە دەستی تاقمێکی بچوکدا و داوای فراوانکردنی بازنەی کەپیتالستەکان دەکەن و داواکەیان دابەشکردنێکی عادیلانەتری سەرمایەیە لە نێوان سەرمایەدارەکان خۆیاندا، نەوەک لە نێو خەڵکدا.\nتەوەری دووەمی ململانێ لەم قۆناغەدا لە نێوان کەپیتالیستە بچوک و لاواز و دێرینەکاندایە لەگەڵ ئەو جانەوەرە زەبەلاح و تازانەی لە هەناوی دەوڵەتەوە دێنەدەرێ. ئەم ململانێیە ململانێیەکی زۆر توند نییە، کەپیتالیستە نوێکان هەر زوو ئەو کەپیتالیستە پیر و لاوازانە قووتدەدەن یان دەیانکەن بە شەریکەبەش ، یان دەیانگۆڕن بۆ کەناڵێکی شاردراوە بۆ سپیکردنەوەی سەرمایە. لێرەوە دەتوانین بڵێین تاکە فۆرمی کەپیتالیزم کە ئێستا لە کوردستاندا هەیە، ئەو فۆرمەیە کە لە هەناوی دەوڵەتدا گەشەیکردوە و پەرەیسەندوە. واتە کەپیتالێکی سەد دەر سەد سیاسییە، هەر خودی نوخبەی سیاسییە، بە پرۆسێسێکی شێوەگۆڕکێ «میتامۆرفیسم» بۆتە نوخبەیەکی کەپیتالیستی.\nلەگەڵ گەشەکردنی ئابووری نەوتدا ئەم نوخبەیە دەچێتە قناغێکی نوێوە، ڕاستەوخۆ بوون و نەبوونی دەبەسترێتەوە بە کۆمپانیا گەورەکانی نەوتەوە\nدەرهێنانی نەوت لە سەرەتادا وەک پڕۆژەیەکی حکومی دەست پێدەکات، لەگەڵ فراوانبوون و گەورەبوونی بازنەی دەرهێنانی نەوتدا، توێژی باڵادەست و سەرەوەی ئەم نوخبەیە لەوە دەردەچێت بوون و قازانجی خۆی تەنیا بە بزنسی بچوک و پڕۆژەی خانووبەرە و بازرگانیکردنی لۆکاڵ و کۆمپانیاکانی تەلەفونەوە ببەستێتەوە و دەبێت بە فۆرمێکی نوێی کەپیتالیزم کە دەیەوێت لەسەر ئاستی ئینتەرناسیونال یاریبکات و ببێت بە بەشێک لە تۆڕی سەرمایەی جیهانی، بە جۆرێک بتوانێت لەسەر ئاستی دونیا کەپیتالی خۆی بجوڵێنێت.\nلەم قۆناغە تازەیەدا کە کەپیتال قۆناغی سەرەتایی گەڵاڵەبوونی لە هەناوی دەوڵەتدا تێپەڕاندوە، پێی وایە ئیتر دەتوانێت لە پشتی دەوڵەتەوە، ڕاستەوخۆ وەک پەیوەندی کەپیتالیست بە کەپیتالیستەوە کاربکات. لەم قۆناغەدا بەستنەوەی سامانە سروشتییەکان و کێڵگەکانی نەوت بە فۆرمێکی ئیدارەی دەوڵەتییەوە دەبێتە ڕێگری گەورە لە پڕۆسێسی گۆڕینی سەرمایەی گشتی بۆ سەرمایەی تایبەتی.\nگەورەترین ئاڵوگۆڕ لەم فۆرمەدا ئەوەیە چیتر کەپیتاڵ لە ناو دەوڵەتەوە نایەتەدەرەوە بۆ ئەوەی ببێت بە سەرمایەی شەخسی، ئەم فۆرمە لە گەندەڵی یان لە گەڵاڵەی سەرمایە دەبێت بە فۆرمێکی کلاسیکی. لەم قۆناغەدا نوخبەیەک سەرهەڵدەدات کە ئیشیان جیاکردنەوەی «سەرمایەی نەوتە» لە «سەرمایەی دەوڵەت».\nئەگەر لە قۆناغی پێشوودا دەوڵەت و ئیداراتی دەوڵەت گرنگ بوون بۆئەوەی پرۆسەی سەرمایەی گشتی بخرێتە سەر فۆرمی موڵکییەتی تایبەت، لەم قۆناغە دەوڵەت دەبێت بە قاوغەیەکی بۆش، بە تەختە شانۆیەکی بێسوود کە تارماییەکان لەسەری هەندێ تێکستی کۆمیدیی نمایشدەکەن، کۆنگرەی ڕۆژنامەنوسی دەبەستن، کۆبوونەوە دەکەن، شاند دەنێرن... کۆمەڵێک شانۆگەریی پوچ کە وەزیفەیەکی گرنگیان هەیە، شاردنەوەی ئەو پرۆسێسانەی لە پشتەوە کەپیتالیستە ڕاستەقینەکان پێی هەڵدەستن. پرۆسێسی گەورە لێرەدا پرۆسێسی داگیرکردنی سەرچاوەکانی نەوتە لەلایەن تاقمێکی بچوکی کەپیتالیستەوە کە لە سەری سەرەوەی هەرەمەکان، ئەم نوخبەیە کە لە کوردستاندا سەرۆکی حیزبەکان و ئیدارەی سیاسی حیزبەکان پێکیدەهێنن، نەوەک پێویستیان بە مرۆڤە سادە و ئینسانەکانی خوارەوەی کۆمەڵگا نییە، پێویستییان بە بەشی هەرە زۆری دەزگاکانی دەوڵەتیش نییە.\nبوون و نەبوونی خوێندنگە یان زانکۆ، بوون و نەبوونی کشتوکاڵ یان پیشەسازی نرخێکی لای ئەم نوخبەیە نییە. چونکە ئەم دەزگایانە کاریگەرییەکی ڕاستەوخۆیان بۆ سەر ئەو تاقمە حوکمڕانە نییە، واتە هاوشان بە سەرهەڵدانی ئەم فۆرمە لە کەپیتالیزم بە گشتی هەم مرۆڤ، هەم ئیدارە کۆمەڵایەتییەکان، هەم ژیانی کولتووری نرخێکی نامێنێت.\nئەم نوخبەیە لە نوخبەیەک سەرمایەداریی ناو دەوڵەتەوە دەبن بە نوخبەیەکی فاشی کە ڕاستەوخۆ بە میلیشیایەکی چەکداری تایبەت، بە بانکی تایبەت، بە دیپلۆماتییەتی تایبەت بەخۆی لە پشت دەوڵەت و حیزب و کۆمەڵگاوە ئیشدەکات. ئەم جۆرە لە کەپیتال لە هەموو ئەم پێکهاتانەدا «حیزب، دەوڵەت، کۆمەڵگا» پێویستی تەنیا بەو بەشانە هەیە کە دەیپارێزن و دایدەپۆشن. هەموو کۆمەڵگا پڕدەکات لە تەم و دوکەڵ و دەنگەدەنگ تا ڕوخساری خۆی لە ژێر چەندەها گەمەی سیاسی و موزایەداتی نەتەوەییدا بشارێتەوە. لەدوای سەرهەڵدانی ئەم نوخبەیەوە، ئەوانەی تەعبیر لە ڕۆحی کەپیتالیزم دەکەن نوخبەیەکن چیتر لە هەموو ئۆرگانە گرنگەکانی کۆمەڵگا جیابوونەتەوە و پەیوەندییەکی شەڕانگێزانەیان بە هەموو بەشەکانی کۆمەڵگاوە هەیە، تا بشێت و بکرێتیش ئەم پرۆسەیە تا ناکۆتا درێژیدەکەنەوە.


له خۆپیشاندانه‌كانی ئه‌مڕۆی به‌غدا 33 كه‌س برینداربوون – رۆژنامه‌ی خه‌بات\nله تشرینی یه‌كه‌م 25, 2020\nلە ساڵیادی خۆپیشاندانەکانی بەغدای پایتەخت و پارێزگاکانی دیکەی باشووری عێراق، خۆپیشاندانی ناڕەزایی دەستیپێکردەوە و به گوێره‌ی ئاماره سه‌ره‌تاییه‌كانیش 33 خۆپیشانده‌ر برینداربوونه كه برینی به‌شێكیان سه‌خته.\nسه‌رله بەیانی ئەمڕۆ یەکشەممه خۆپیشاندان لە بەغدای پایتەخت دەستیپێکرده‌وه هاوكات سه‌رجه‌م ئه‌و رێگایانه كه به‌ره‌و مه‌یدانی ته‌حریر ده‌چن، به رووی خۆپیشانده‌ران داخران به‌هۆیه‌وه گرژی و پێكدادان له نێوان خۆپیشانده‌ران و هێزه ئه‌منییه‌كان روویدا.\nخۆپیشاندانەکەی ئەمڕۆ هاوکاتە لەگەڵ تێپەڕبونی ساڵێک بەسەر خۆپیشاندانه‌كانی ئۆكتۆبه‌ری ساڵی رابردوو کە بەهۆیەوە زیاتر لە 600 کەس کوژران و زیاتر لە 25 هەزار کەسیش برینداربوون.\nلە هەینی رابردووشەوە هێزەکانی ئەمنی خراونەتە حاڵەتی ئامادەباشییەوە له گۆره‌پانی عه‌لاوی و پردی سنك به‌هۆی پێكدادانه‌وه زیاتر له 30 خۆپیشانده‌ر برینداربوون.\nخۆپیشانده‌ران ئاماژه به‌وه‌ده‌كه‌ن پاش ساڵێك لە خۆپیشاندانەكان و كوژران و برینداربوونی هەزاران كەس، هیچ گۆڕانكارییەكی جەوهەری رووی نەداوە.\nله به‌رامبه‌ردا مسته‌فا كازمی سه‌رۆك وه‌زیرانی عێراق رایگه‌یاند: داواكاری خۆپیشانده‌ران كراوه‌ته كارنامه‌ی حكومه‌تی ئێستا و لهو چوارچێوه‌یه‌شدا سوورن له‌سه‌ر ئه‌نجامدانی هه‌ڵبژاردنی پێشوه‌خته و به شه‌هید هه‌ژماركردنی قوربانیانی خۆپیشاندانه‌كانی ساڵی رابردوو.\nبابه‌تی پێشوو 25 كه‌سی دیكه له هه‌رێمی كوردستان به ڤایرۆسی كۆڕۆنا گیانیان له‌ده‌ستدا\nبابه‌تی دواتر ژوری ئۆپه‌راسیۆنی پارێزگای هه‌ولێر راگەیەندراوێكی بڵاوكردەوە\nبۆ ناردنی 320 ملیار دیناری ھەرێمی كوردستان كازمی دەیەوێت كۆدەنگییەك دروست بكات\nئەمڕۆ بەشیر حەداد، جێگری سەرۆكی پەرلەمانی عێراق و مستەفا كازمی، سەرۆك وەزیرانی عێراق كۆبوو…\nنووسینگەی پاسپۆرت لە چەمچەماڵ كرایەوە\nئەمڕۆ پێنجشەممە 26/11/2020، بە ئامادەبوونی رێبەر ئەحمەد وەزیری ناوخۆی ھەرێمی كوردستان و پا…\nگوتەبێژی فەرمیی حكوومەتی فیدراڵی دەستی لەكار كێشایەوە\nئێوارەی ئەمڕۆ پێنجشەممە ئەحمەد مەلا تەڵاڵ گوتەبێژی فەرمی حكوومەتی فیدراڵیی عێراق لە ڕێگەی …\n٣٧٩ کەسی دیکە لە هەرێمی کوردستان تووشی پەتای کۆرۆنا بوون\nجووتیار عادل: ئەگەر بەغدا 320 ملیار دینارەکە نەنێرێت، بژارەی خۆمان دەبێت


حوکمی زیندانی نوێنه‌ری هەدەپە له ۶ ساڵه‌وه بۆ ۷ ساڵ گۆڕدرا - Mehr News Agency\n10 avrêlê 2018 - 16:46\nNews Code 17967\nلە دادگەی پێداچوونەوەدا؛\nحوکمی زیندانی نوێنه‌ری هەدەپە له ۶ ساڵه‌وه بۆ ۷ ساڵ گۆڕدرا\nدادگه‌ی پێداچوونه‌وه‌ی ناوچه‌ی ئه‌رزڕووم حوکمی ۶ ساڵ زیندانی نوێنه‌ری مووش له په‌رله‌مانی تورکیا له پارتی دیموکراتیکی گه‌لانی هه‌ڵوه‌شانده‌وه و به خستنه‌پاڵی تاوانی زیاتر ئه‌و حوکمه‌ی بۆ ۷ ساڵ و ۳ مانگ و ۱۰ ڕۆژ گۆڕی.\nبە ڕاپۆرتی ئاژانسی هەواڵی مێهر بە گێڕانەوە لە ڕۆژنامه‌ی حوڕییه‌ت، دادگه‌ی ناوچه‌ی ئه‌رزڕووم که به‌رپرسی لێکدانه‌وه‌ی دۆسیه‌ی بۆرجۆ چلیک ئۆزکان، نوێنه‌ری مووش له په‌رله‌مانی تورکیا له پارتی دیموکراتیکی گه‌لان (هەدەپە)ی له ئه‌ستۆیه، به خستنه پاڵی تاوانێکی زیاتر ۶ ساڵ زیندانی دادگه‌ی سزای مووشی هه‌ڵوه‌شانده‌وه و زیندانه‌که‌ی بۆ ۷ ساڵ و ۳ مانگ و ۱۰ ڕۆژ زیاد کرد.\nدادگەی ناوبراو، ئه‌و سیاسه‌توانه کورده‌ی تورکیای به تاوانی "بانگه‌شه بۆ گرووپه تیرۆریستییه‌کان"، "ئه‌ندامێتی له گرووپه چه‌کداره‌کان" و "ئه‌نجامدانی سزا به ناو گرووپه چه‌کداره‌کان" به ۷ ساڵ زیندان مه‌حکووم کردووه.


زانیاری بۆ خوازیاران (خوێندکاران) دەربارەی وەرگرتنی راستەوخۆی بەشی کوردی لە کۆلێژی پەروەردە - Student Affairs and Registration\nposted Aug 2, 2016, 2:28 AM by Shwan Kamal Rachid [ updated Aug 2, 2016, 5:48 AM ]\nوەرگرتنی ڕاستەوخۆی زانکۆیی بۆ ساڵی یەکەمی خوێندن لە بەشی کوردی -کۆلێژی پەروەردەی زانکۆی چەرموو ڕاگەیەندرا، خوازییار بۆی هەیە ڕاستەوخۆ لە تۆمارگەی کۆلێژ فۆرم وەربگرێت یان لەم ماڵپەرە دایبەزێنێت، دووا کات بۆ گەڕاندنەوەی فۆرمەکان (٢٠١٦/٨/٢٤) ە،\n1- دەرچووی خوولی زانستی یان وێژەیی ساڵەکانی (٢٠١٥-٢٠١٦) یان (٢٠١٤-٢٠١٥) بێت، بە مەرجێک کۆنمرەی ئامادەییان لە %٦٠ کەمتر نەبێت و تەمەنی لە (٣٠ ساڵ) پتر نەبێت،\n2- داواکار تەنها مافی پێشکەشکردنی بۆ یەک زانکۆ چڕ دەکاتەوە و لە لایەن زانکۆوە تەنها بۆ یەک بەشی شایستە بوون کاندید دەکرێت، بۆ نموونە بەشی کوردی کە لە زانکۆی چەرموودا تاکە بەشی پاڵێوراوە بۆ ئەم جۆرە وەرگرتنە لەمساڵدا.\n3- کەمتریین نمرەی پێشبڕکێی وانەی پسپۆڕی (دروس المفاضلة) کە وانەی (کوردی) یە، بە شێوەیەکی بەرایی %٦٠ دانراوە.\nسەرنج: داواکار (خوێندکار) پێویستە فۆرمی وەرگرتنی ڕاستەوخۆ دابەزێنێت و بە ووردی زانیارییەکان بخوێنێتەوە و پڕی بکاتەوە و پاشان پێشکەشی تۆمارگای گشتی زانکۆی چەرمۆی بکات. بۆ هەر زانیارییەکی زیاتر دەربارەی وەرگرتن و چاوپێکەوتن دەتوانن سەردانی ماڵپەڕی کۆلێژی پەروەردە بکەن.\nفۆڕمی وەرگرتنی ڕاستەوخۆ.pdf\nShwan Kamal Rachid,\nAug 2, 2016, 5:42 AM


“هێرشەكەی سەر غالب محەمەد پلان بۆ داڕێژراو بووە” – Politic Press\nپارێزەری دۆسیەی هێرشكردنە غالب محەمەد، ئەندامی پەرلەمانی عێراق دەڵێت، هێرشكردنە سەر غالب محەمەد كارێكی “پلان بۆ داڕێژراوی گروپێك بووە و ئەركی ئیدارەی سلێمانی و دەزگا ئەمنییەكانە تاوانبار بدۆزنەوە”.\nوریا محەمەد، پارێزەری دۆسیەی هێرشكردنە سەر غالب محەمەد، ئەندامی هاوپه‌یمانی هیوا له پەرلەمانی عێراق بە پۆڵەتیك پرێس-ی راگەیاند:”دادگای لێكۆڵینەوەی سلێمانی بڕیاری دەستگیركردنی تۆمەتبارێكی دەركردووە، سەرەتای لێكۆڵینەوەیە و كۆتایی نەهاتووە، ئێمەش چاوەڕێدەكەین لێكۆڵینەوەكان بە ئاراستەیەكی باشدا بڕۆن”.\nئەو پارێزەرە وتیشی: “غالب محەمەد كێشەی كەسی و كۆمەڵایەتی لەگەڵ هیچ كەس نیە، كەس تۆمەتبار ناكەین و پێمان وایە ئەركی هێزە ئەمنییەكان و ئیدارەی سلێمانیە تاوانبارانی دۆسیەكە بدۆزێتەوە، چونكە ئێمە پێمان وایە ئەو كارە پلان بۆ داڕێژراوبووە لە ئاستی گروپدا ئەو كارە كراوە نازانین كێیە، بەڵام دڵنیاین كێشەكە سیاسییە”.\nئێوارەی 26 ی شوباتی 2021 لەلایەن كەسێكەوە لە بەردەم ماڵەكەی خۆی هێرشكرایە سەر غالب محەمەد، تا ئێستا ئەنجامدەری هێرشەكە دەستگیرنەكراوە، بەشێك لە دەزگاكانی راگەیاندنیش وێنەی كەسێكیان بڵاوكردووەتەوە گوایە ئەنجامدەری هێرشەكەبووە.\n35 گەڕەکی سلێمانی پێوەری زیرەکی کارەبایان بۆ بەستراوە\nعێراق دەرگاکانی بەڕووی چەندین وڵاتدا دەکاتەوە\nئاوات شێخ جەناب: كەتنمان ناوەتەوە


123456به‌ناوبانگترین وشه‌ی تێپه‌ڕبوونی جیهانه | kurditgroup\n123456به‌ناوبانگترین وشه‌ی تێپه‌ڕبوونی جیهانه\n123456به‌ناوبانگترین وشه‌کانی تێپه‌ڕبوون یان هه‌مان "password" ی جیهانه که له ئینته‌رنێتدا به‌کار ده‌چێ!\nبه راپۆرتی "عه‌سری ئێران" که له رۆژنامه‌ی نیۆیۆرک تایمزی وه‌رگرتووه، به پێی لێکۆڵینه‌وه‌یه‌ک که له‌سه‌ر 23 میلیۆن وشه‌ی تێپه‌ڕبوون ئه‌نجام دراوه، ئاساییترینیان ژماره‌کانی "123456" بووه.\nهه‌ڵبژاردنی وشه و ده‌سته‌واژه‌ی ساکار له لایه‌ن به‌کارهێنه‌رانه‌وه بووه‌ته هۆی ئه‌وه‌ی که پاراستن و ئاسایشی هێژماره ئینته‌رنێتیه‌کان دابه‌زێ.\nبه پێی لێکۆڵینه‌وه‌یه‌کی نوێ، ده‌رکه‌وتووه که له پێنج که‌س به‌کارهێنه‌ری ئینته‌رنێت، یه‌ک که‌سیان له وشه‌یه‌کی تێپه‌ڕبوونی وه‌ها که‌ڵک وه‌رده‌گرێ که به هاسانی ده‌کرێ هه‌ڵی بێنی که 123، I love you و یان ته‌نانه‌ت خودی وشه‌ی password ه.\nله‌م باره‌وه "ئیمچای شولمان" به‌رپرسی بواری زانستی کومانیای "ئمبیرفا" و هه‌روه‌ها پسپۆری بواری دروست کردنی به‌رنامه‌ی دژی هه‌که‌ر له‌سه‌ر ده‌سته‌واژه‌ی زۆر ساکار بۆ وشه‌ی تێپه‌ڕبوون ده‌ڵێ: ئه‌م کێشه‌یه وه‌ک نوقسانی له وه‌راسه‌تی مرۆڤ دایه. ئێمه له سه‌ره‌تای ده‌یه‌ی 90ه‌وه هه‌تاکوو ئێستا له‌گه‌ڵ ئه‌م کێشه‌یه به‌ره‌وڕووین.\nشولمان و کومپانیاکه‌ی تێکۆشاون تاکوو لێکۆڵینه‌وه له‌سه‌ر لیسته‌ی سه‌رجه‌م ئه‌و 23 میلیۆن وشه‌ی تێپه‌ڕبوونه که به هۆی هه‌که‌رێکه‌وه له مانگی رابردووی زاینیدا له کۆمپانیا "you Rouk" دزراوه بکه‌ین.\nکومپانیای "You Rouk" به‌رپرسایه‌تی ئاماده کردنی به‌رنامه‌ی تایبه‌ت بۆ به‌کارهێنه‌رانی سایتی زۆری وه‌ک "Facebook" و"My Space" له ئه‌ستۆیه. ئه‌و هه‌که‌ره‌ی جێی ئاماژه هه‌روه‌ها لیسته دزراوه‌که‌ی له‌سه‌ر ئینته‌رنێت بڵاو کرده‌وه و زۆر که‌س توانیان کۆی ئه‌و 23 میلیۆن وشه‌تێپه‌ڕبوون ببینن. هه‌روه‌ها بڵاوبوونه‌وه‌ی ئه‌م لیسته بووه هۆی ئه‌وه که زۆر که‌س له‌سه‌ر وشه‌ی تێپه‌ڕبوون، ده‌ست به لێکۆڵینه‌وه و تۆژینه‌وه بکه‌ین.\nکومپانیای ئمبیرفا له لێکۆڵینه‌وه‌یه‌ک له‌سه‌ر ئه‌م لیسته بۆی ده‌رکه‌وت که نزیک به له‌سه‌ددا یه‌ک له‌و 23 میلیۆنه به‌کارهێنه‌ره، وشه‌ی تێپه‌ڕبوونیان "123456" بووه.\nهه‌روه‌ها وشه‌ی تێپه‌ڕبوونی "123456" پله‌ی دووهه‌می له لایه‌ن به‌کارهێنه‌رانی ئینته‌رنێته‌وه به‌ده‌ست هێناوه. دوابه‌دواوی ئه‌و ده‌سته‌واژه‌یه، دوو وشه‌ی تێپه‌ڕبوونی دیکه، وه‌ک "qwerty"، "123 abd" وشه‌ی دوابه‌دوای یه‌کدا له‌سه‌ر ته‌خته‌کلیل و "princess" یش زۆرترین جار به‌کار هێناراون.\nجێگای سه‌رنجه که زۆربه‌ی هه‌که‌ره‌کان به هاسانی ده‌توانن به تاقی کردنه‌وه‌ی هێندێک له‌و ده‌سته‌واژانه که زۆرتر به‌کار دێن، بڕۆنه نێو به‌شه‌کانی که‌سایه‌تی خه‌ڵکی دیکه له ماڵپه‌ڕه‌کانی ئینته‌رنێت و خراوکاری بکه‌ن.\nهه‌روه‌ها هه‌که‌ره‌کان ده‌توانی به که‌ڵک وه‌رگرتن له نه‌رمه‌واڵه‌ی پێشکه‌وتوو ده‌توانن له چه‌ند خوله‌کدا هه‌زاران وشه‌ی تێپه‌ڕبوون تاقی بکه‌نه‌وه تاکوو به‌شکه‌م یه‌کێک له‌وانه دروست بێت و بتوانن به‌م شێوه‌یه ماڵپه‌ڕی خه‌ڵکیتر بدزن.\nسه‌ره‌تا نوسرابو 12346 .. به پاسۆردێکی جاکم زانی .. به‌ڵام دواتر بو به 123456..\nئه‌وه چاک بکه کاک ئاراس ..ده‌ست خۆش\nدەستخۆش کاک حامید. چاکم کرد برا،\nسه‌ردێره‌که هه‌ر وه‌ک خۆیه‌تی :)


پەرلەمانی عێڕاق، یاسای قەرزکردن و کێشەی مووچە لە هەرێم – منظمة البديل الشيوعي في العراق\nنشرت بواسطة: Albadeel Alsheoi 26 نوفمبر، 2020\t0 5 زيارة\nپەسندکردنی یاسای قەرزوەرگرتن لەلایەن پەرلەمانی عێڕاقەوە، بەو مەرجانەوە بۆ حکومەتی هەرێم کە بێ پابەندبوون پێیانەوە حکومەتی کازمی نابێت بەشە بودجەی هەرێمی کوردستان ڕەوانە بکات، بەهانە و بیانوی دایەدەست ناسیونالیزمی کورد بەگشتی و بەتایبەت حزبەکانی دەسەڵاتدار لە هەرێم کە بکەونە وروژاندنی هەستونەستی نەتەوەپەرستی و بڵاوکردنەوەی پڕوپاگەندەیەکی ژەهراوی، ئەمەش بە مەبەستی خامۆشکردنی ناڕەزایەتیە ڕوو لەسەرەکانی جەماوەر دژ بەم دەسەڵاتە گەندەڵە.\nئەم دەسەڵاتە کە درێغی ناکات لە تەنگپێهەڵچنین و گرتن و شکەنجەدانی هەڵسوڕاوانی ناڕەزایەتیەکان بە مەبەستی چاوترسێنکردنی جەماوەری ناڕازی، ئێستا بەم بیانوەوە دەکەوێتە خۆڵپڕژاندنە چاوی جەماوەر و هەوڵدان بۆ ڕاگرتنیان لە خامۆشی و دانیشتن بەدیار ناردنی شاندێک بۆ حکومەتی ناوەندی و دانوسان لەسەر بودجە و موچە.\nڕەوتەکانی ئیسلامی سیاسی و ناسیونال – ئیسلامیستی عەرەبی و حزبەکانیان بەهەردوو باڵی سوننی و شیعیانەوە لە پەرلەمانی عێڕاق، لە دریژەی ڕۆڵی دژە شۆڕشیاندا لە هێرشکردنەسەر (ڕاپەڕینی ئۆکتۆبەر) و پاشەکشەپێکردنی، وە بە مەبەستی پەردەپۆشی برسیەتی و بێکاری و بێ خزمەتگوزاری جەماوەری زەحمەتکێشی ناوەڕاست و خواری عێڕاق و قوتارکردنی ئەم ڕژێمە کۆنەپەرستانەی ئێستایان و بردنەپێشی ئەجەندا سیاسیەکانی خۆیان لە ڕێگەی پەرەپێدانی دووبەرەکی نەتەوەییەوە، ئەم بڕگەیان لە یاسای قەرزوەرگرتنەکەدا جێگیرکردوە.\nبەمەش ئەو ڕێککەوتنەیان پەکخست کە حکومەتی کازمی لەگەڵ حکومەتی هەرێمدا هەیبوو کە تا کۆتایی ئەمساڵ بودجە و موچە بۆ هەرێم بنێرێت. بەم پێیە موچەخۆرانی هەرێمەکە و جەماوەری زەحمەتکێش و بەگشتی هاوڵاتیانی کوردستان، بونەتە بارمتەی کێشمەکێشی نێوان هەردوو دەسەڵاتی ناوەندی و هەرێم و هەردوو بزوتنەوەی ئیسلامی سیاسی و ناسیونالیستی عەرەبی لە لایەک، و بزوتنەوەی ناسیونالیستی کوردی لە لایەکی ترەوە.\nچارەسەر نە گەڕانەوەیە بۆ بەغدایەک، کە خۆی ڕژیمیکی گەندەڵ و میلیشیاییە و بۆ چاوەشەکاری جەماوەر و تێپەڕاندنی سیاسەتی نیولیبرالیزمی ئابووری دابینکردنی موچەکانی پەیوەست کردۆتەوە بە بڕیاردان لەسەر یاسای قەرزوەرگرتن، وە نە فریوخواردنە بە پڕوپاگەندەکانی حکومەتی هەرێم و حزبەکانی دەسەڵات، بەڵکو گەڕانەوەیە بۆ یەکڕیزی و یەکگرتوویی خەباتی جەماوەر خۆی. ئەمە هاتنەمەیدانی جەماوەری کریکاران و کارمەندان و زەحمەتکێشانی کوردستانە بە ڕیزێکی ڕێکخراوی یەکگرتووەوە کە دەتوانێ جەمسەرێکی بەهێز بێت بۆ خۆهێنانەدەرەوە لە بارمتەیی نێوان هەرسێ بزوتنەوەکە و هەردوو دەسەڵاتەکەی ناوەند و هەرێم، و لایەنێکی دانوسان و چاودێر بێت بەسەر بودجە و موچە و دابەشکردنیدا.\nدابین نەکردنی موچە هۆکارەکەی کەمی سەروەت و سامان نیە لە کۆمەڵگەی کوردستاندا، کەمی داهاتە ناوخۆیەکانیش نیە لە خزمەتگوزاریەکان و داهاتی دەروازە سنوریەکان و باج و بەرهەمە جۆراوجۆرەکانی نەوەت و گاز، بەپێچەوانەوە ئاکامی زۆروزەوەندی ئەم داهات و سەروەت و سامانەیە کە لەلای سەرانی ڕژیم و کۆمپانیەکانی دەوروبەریان و سەرمایەدارانی خاوەن کۆمپانیا گەورەکانی کەرتی تایبەت کەڵەکە بووە و قۆرخکراوە.\nئەم بارودۆخە لە قۆرخکاری، وە ئەم سیستمە ئابووری و سیاسیە، دەبێت لە ڕیشەوە گۆڕانکاری بەسەردا بێت، ئەمەش تەنها یەکگرتوویی کرێکاران و زەحمەتکێشانە بە ئاسۆیەکی سۆشیالیستیەوە کە دەتوانێ تەواوی ئەم سەروەت و سامانە، ئەو دەیان و دەیەها ملیار دۆلارەی بەرپرسانی حکومی و حزبی و سەرمایەداران و کۆمپانیاکانیان بگەڕێنێتەوە بۆ کۆمەڵگە، لەپێناو دابین کردنی موچە و خزمەتگوزاریەکان و هێنانەدی خۆشگوزەرانی لە ژیانی هاوڵاتیاندا.\nنا بۆ پەرلەمانی عێڕاق و سیاسەتی ئابڵوقەی ئابووری هەرێم.\nنا بۆ سیاسەتی نیولیبرالیزمی ئابووری حکومەتی هەرێم و گەندەڵی و فریوکاریەکانی.\nموچەکان دەبی دەسبەجێ و بە تەواوی بدریت.\nبەڵی بۆ چاودێری بودجە و موچە و دابەشکردنی لەلایەن نوێنەرانی هەڵبژێردراوی کریکاران و کارمەندانەوە.\n٢٥ نۆڤێمبەری ٢٠٢٠\nالسابق: ندين بشدة الإعدامات الأخيرة في العراق ونطالب بإلغاء عقوبة الإعدام فورا\nالتالي: نساء الانتفاضة العدد 59\nHey Buddy!, I found this information for you: "پەرلەمانی عێڕاق، یاسای قەرزکردن و کێشەی مووچە لە هەرێم". Here is the website link: https://www.albadeel-alsheoi.org/ar/?p=4288. Thank you


کوردیپێدیا - جلال الطالباني\n👫 جلال الطالباني | پۆل: کەسایەتییەکان | زمانی بابەت: 🇸🇦 عربي\nبعد عام 2007 كان يعاني الرئيس جلال طالباني من وعكه صحية إثر أزمة قلبية، ذهب إلى ألمانيا لكي يحصل على العلاج، توفي هناك عن عمر يناهز الرابعة والثمانين عن مرض العضال، \n 📡 ماڵپەڕ | 🇸🇦 عربي | ويكيبيديا\n1. 👁 اغد و دیمقراطي وحرمان شعب حتی من حق الحلم\n2. 👁 جلال الطالباني رجل القرار\n3. 👁 جلال طالباني احداث ومواقف\n4. 👁 حوار جاد مع السيد صبحي عبدالحميد ورفاقه\n5. 👁 حول القضیة الکوردیة في العراق\n6. 👁 عبر فضائیة ل. ب. س اللبنانیة هیئة صحیفة النهار تحاور مام جلال\n7. 👁 كردستان والحركة القومية الكردية\n1. 👁 جلال الطالباني مع البيشمرکة المرحوم علو سافارا الهويري\n➕ ئەم بابەتە لەلایەن: (هاوڕێ باخەوان)ەوە لە: Sep 13 2016 11:27PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: May 16 2021 10:51AM باشترکراوە\n👁 ئەم بابەتە 8,238 جار بینراوە\n📷 فایلی وێنە 1.0.1 7 KB Sep 13 2016 11:27PM هاوڕێ باخەوان


✌ ابراهيم (زنار ديرسم) شەهیدان\n📅 کاتی تۆمارکردن Sep 16 2015 3:18AM\nالاسم الحركي :زنار ديرسم الاسم الحقيقي : ابراهيم [ زۆرتر... 👁] ✖ ✖ 0 0 ✔ 68% ✍ م.ب. 16-9-2015 3:18:33\n✌ امرا اصلان (علي شير ديرسم) شەهیدان\n📅 کاتی تۆمارکردن Sep 10 2015 6:11AM\nالاسم الحركي: علي شير ديرسم الاسم الحقيقي: امرا ا [ زۆرتر... 👁] ✖ ✖ 0 0 ✔ 66% ✍ م.ب. 10-9-2015 6:11:15\n✌ بلده ساكلم (آرين ديرسم) شەهیدان\n📅 کاتی تۆمارکردن Sep 16 2015 10:40AM\nالاسم الحركي : آرين ديرسم الاسم الحقيقي : بلده سا [ زۆرتر... 👁] ✖ ✖ 0 0 ✔ 70% ✍ م.ب. 16-9-2015 10:40:50\n📝 پەیامی سکرتێری گشتیی YNDK بۆ ساڵیادی لە سێدارەدانی شۆڕشگێڕی مەزنی کوردستان (سەید رەزای دێرسم) بەڵگەنامەکان\n📅 کاتی تۆمارکردن Nov 16 2018 9:59AM\nدوای 81 ساڵ لە سێدارەدانی (سەید رەزا) بە نەمری مای [ زۆرتر... 👁] ✖ ✖ 0 1 ✔ 99% ✍ هـ.ب. 16-11-2018 9:59:11\n✌ تانسو كوركماز (ديرسم رونيا غفر ) شەهیدان\n📅 کاتی تۆمارکردن Sep 6 2015 1:50PM\nالاسم الحركي : ديرسم رونيا غفر الاسم الحقيقي : ت [ زۆرتر... 👁] ✖ ✖ 0 0 ✔ 70% ✍ م.ب. 6-9-2015 13:50:57\n✌ ترفا جوفو (تكوشين ديرسم) شەهیدان\n📅 کاتی تۆمارکردن Sep 5 2015 2:31PM\nالاسم الحركي: تكوشين ديرسم الاسم الحقيقي: ترفا جو [ زۆرتر... 👁] ✖ ✖ 0 0 ✔ 80% ✍ م.ب. 5-9-2015 14:31:44\n✌ جيهان عباس (امارة ديرسم) شەهیدان\n📅 کاتی تۆمارکردن Sep 20 2015 7:39AM\nالاسم الحركي : امارة ديرسم الاسم الحقيقي : جيهان [ زۆرتر... 👁] ✖ ✖ 0 0 ✔ 80% ✍ م.ب. 20-9-2015 7:39:39\n✌ حسين توتومان (كابار ديرسم) شەهیدان\n📅 کاتی تۆمارکردن Sep 6 2015 11:22PM\nالاسم الحركي : كابار ديرسم الاسم الحقيقي : حسين ت [ زۆرتر... 👁] ✖ ✖ 0 0 ✔ 76% ✍ م.ب. 6-9-2015 23:22:57


Paulo Fonseca - Soccer - Yariga - Results, fixtures, tables and statistics\nشاختار دۆنێستک 01.06.2016\nسپۆرتین براگا 01.07.2015 31.05.2016\nپاسوس فێرێیرا 01.07.2014 01.07.2015\nپۆرتۆ 10.06.2013 05.03.2014\nپاسوس فێرێیرا 12.06.2012 09.06.2013\nدێسپۆرتیڤۆ ئاڤێس 01.06.2011 11.06.2012\nپینهالنۆڤێنس 01.07.2009 30.05.2011\nTue 26/11/13 UCL پۆرتۆ 1 - 1 ئۆستریا ون بینینی ڕووداوەکان زانیاری زیاتر لەسەر ئەم یارییە\nSat 23/11/13 PRL پۆرتۆ 1 - 1 ناسیۆنال بینینی ڕووداوەکان زانیاری زیاتر لەسەر ئەم یارییە\nSun 10/11/13 TDP ڤیکتۆریا گویماریاس 0 - 2 پۆرتۆ بینینی ڕووداوەکان زانیاری زیاتر لەسەر ئەم یارییە\nWed 06/11/13 UCL زینیت 1 - 1 پۆرتۆ بینینی ڕووداوەکان زانیاری زیاتر لەسەر ئەم یارییە\nSat 02/11/13 PRL بێلێنێنسێس 1 - 1 پۆرتۆ بینینی ڕووداوەکان زانیاری زیاتر لەسەر ئەم یارییە\nSun 27/10/13 PRL پۆرتۆ 3 - 1 سپۆرتین سی پی بینینی ڕووداوەکان زانیاری زیاتر لەسەر ئەم یارییە\nTue 22/10/13 UCL پۆرتۆ 0 - 1 زینیت بینینی ڕووداوەکان زانیاری زیاتر لەسەر ئەم یارییە\nSun 06/10/13 PRL ئارۆوکا 1 - 3 پۆرتۆ بینینی ڕووداوەکان زانیاری زیاتر لەسەر ئەم یارییە\nTue 01/10/13 UCL پۆرتۆ 1 - 2 ئاتلەتیکۆ مەدرید بینینی ڕووداوەکان زانیاری زیاتر لەسەر ئەم یارییە\nFri 27/09/13 PRL پۆرتۆ 1 - 0 ڤیکتۆریا گویماریاس بینینی ڕووداوەکان زانیاری زیاتر لەسەر ئەم یارییە\nSun 22/09/13 PRL ئێستۆریل 2 - 2 پۆرتۆ بینینی ڕووداوەکان زانیاری زیاتر لەسەر ئەم یارییە\nWed 18/09/13 UCL ئۆستریا ون 0 - 1 پۆرتۆ بینینی ڕووداوەکان زانیاری زیاتر لەسەر ئەم یارییە\nSat 14/09/13 PRL پۆرتۆ 2 - 0 جیل ڤینسێنت بینینی ڕووداوەکان زانیاری زیاتر لەسەر ئەم یارییە\nSun 01/09/13 PRL پاسوس فێرێیرا 0 - 1 پۆرتۆ بینینی ڕووداوەکان زانیاری زیاتر لەسەر ئەم یارییە\nSun 25/08/13 PRL پۆرتۆ 3 - 0 ماریتیمۆ بینینی ڕووداوەکان زانیاری زیاتر لەسەر ئەم یارییە\nSun 18/08/13 PRL ڤیتۆریا سێتوبال 1 - 3 پۆرتۆ بینینی ڕووداوەکان زانیاری زیاتر لەسەر ئەم یارییە\nSat 10/08/13 SUC پۆرتۆ 3 - 0 ڤیکتۆریا گویماریاس بینینی ڕووداوەکان زانیاری زیاتر لەسەر ئەم یارییە\n10/06/13 Paços Ferreira Porto نەزانراو\nE. Grytsenko 22\nO. Kudryk 20\nM. Shevchenko 24\nب. بوتکۆ 26\nMárcio Azevedo 31\nD. Khotcholava 24\nS. Krivtsov 26\nد. سێرنا 35\nV. Kovalenko 21\nAlan Patrick 26\nM. Malyshev 24\nI. Petryak 23\nO. Pikhalonok 20\nG. Blanco 25\nA. Dudik 20\nF. Ferreyra 26\nPaulo Fonseca 44


ئه‌نارکیزم و پرسی سێکس* – Denegkan\nئه‌نارکیزم و پرسی سێکس*\nکرێکار، واته ماسوولکه‌کان و هێز، که که‌ڵبه و قه‌پی بۆرژوازییه‌کان خوازیاریانن. کارکردن هه‌ر به‌شی ژیانێکی کوله‌مه‌رگی ده‌کات، مه‌مره و مه‌ژی. کرێکار به‌و مه‌به‌سته ژن ده‌هێنێت، تا له ماڵه‌وه که‌یبانوویه‌کی هه‌بێت و خه‌ریکی ئیشی ماڵ بێت. که‌یبانو هێدی هێدی بچووک و بچووکتر ده‌کرێته‌وه تا ده‌کرێته کۆیله‌یه‌ك له به‌یانییه‌وه تا ئێواره، سه‌رباری ئه‌وه ده‌بێت سه‌رقاڵی خه‌رجیش بێت و نه‌خه‌ڵه‌تابێت و له لانی که‌می خه‌رجکردن لابدات، کورد واته‌نی ده‌بێت پێ به قه‌ده‌ر به‌ڕه‌که‌ی خۆیان ڕاکێشێت، هێنده نابات که‌یبانو به چه‌شنێك شلوکوت و ماندوو و مردوو ده‌بێت که نه‌توانێت به په‌له بچێت به‌ده‌م سۆز و پێویستیه‌کانی مێرده‌که‌یه‌وه، ئه‌و حاڵه‌ته‌ش وا له هه‌ردوکیان ده‌کات زوو هه‌ڵچن و تووڕه ببن، به‌داخه‌وه ئه‌وکاته مێرده‌که‌ی وایلێدێت بگاته ئه‌و ئه‌نجام و بڕوایه که نه‌خشه‌کانی سه‌ریان نه‌گرتووه و ژنهێنانه‌که‌ی هه‌ره‌سی هێناوه.\nگێژه‌ڵووکه‌یه‌ك تا دێت به‌هێزتر ده‌بێت\nخه‌رجی له‌بریی ئه‌وه‌ی که‌م بکات، زۆرتر ده‌بێت، که‌یبانوش ئه‌و هێزه‌ی سه‌ره‌تای پێنه‌ماوه و وا هه‌ست ده‌کات خیانه‌تی لێکراوه، جگه له‌وه که مه‌ترسیی برسێتی تووشی خه‌مخواردن و دڵه‌ڕاوکێی ده‌کات. ئه‌و که‌یبانوه ماوه‌یه‌ك دوای شووه‌که‌ی جوانییه‌که‌ی جارانی نامێنێت، گومان له‌وه‌دا نییه که ئه‌وانه هه‌موویان وایلێده‌که‌ن تووشی ته‌مه‌ڵی، وره‌به‌ردان décourage،خه‌مۆکی déprime، سه‌رنجنه‌دان و بێئاگایی néglige ببێت. ئه‌وانه‌ش ئه‌نجامی خراپیان لێده‌که‌وێته‌وه، بۆ نموونه ساردبوونه‌وه و دواتریش پچڕانی هێڵی خۆشه‌ویستی و سۆز له نێوانیاندا، هه‌ر ئه‌وه‌شه واده‌کات که هه‌ڵه‌کانی خۆیان نه‌بینن و چاره‌ی بکه‌ن. پیاوه به‌شمه‌ینه‌تییه‌که ڕێگه‌ی مه‌یخانه ده‌گرێته به‌ر تا خه‌م و ئازاره‌کانی تێکه‌ڵ بکات به په‌رداخێك بیره یا ویسکی بۆ ئه‌وه‌ی له‌بیر خۆی بباته‌وه،هاوسه‌رینه سیاچاره‌که‌شی زۆر له‌وه نێت پاکتره که ئه‌ویش هه‌مان ڕێگه بگرێته به‌ر بۆ دروستکردنی ناسیاوی تر، هێنده‌ش هه‌ژاره ناتوانێت ڕێگه به خۆی بدات ئاڕاسته‌ی ڕابواردن و خۆشیبینین هه‌ڵبژێرێت، به ناچاری که‌شی ته‌نهایی هه‌ڵده‌بژێرێت له‌و شوێنه چۆڵه‌دا که خۆی ناوی ناوه ماڵ، ده‌گری و ده‌ناڵێنێت و ده‌بۆڵێنێ: “ئای چیم کرد به خۆم، چ شێتییه‌کم کرد شوم کرد به پیاوێکی هه‌ژار!” ئه‌وه‌ی سته‌مه جیابوونه‌وه‌ش نه ئاسانه و نه چاره‌یه\nهه‌رچه‌نده کڵێسه و ده‌وڵه‌ت له یه‌کتر به قین بن به زنجیرێكیش پێکه‌وه به‌ستراون، ئه‌و زنجیره‌ش ته‌نها یه‌ك هێز ده‌توانێت بیبچڕێنێت، ئه‌وه‌ش ئه‌وه‌یه که دوو که‌س ئاره‌زوومه‌ندانه یه‌کێتییه‌کان هه‌ڵوه‌شێننه‌وه**\nئه‌و کاته‌ی یاسا به ته‌واوی به‌زه‌یی ده‌تلیقێته‌وه و بڕیاری هه‌ڵوه‌شانه‌وه‌ی هاوسه‌رینییه‌که ده‌دات، ئه‌و کاته هه‌موو ورده‌کارییه‌کانی ژیانیان (ژیانی خۆیی vie privé) ده‌رده‌که‌وێت، ڕای گشتی ئافره‌ته‌که ڕووڕه‌ش و تاوانبار ده‌کات، ئه‌ویش له ترسی ئه‌و سووکایه‌تیپێکردنه به ناچاری له به‌رده‌می یاسا و ڕێساکانی شوکردندا ده‌چه‌مێته‌وه، به‌بێ ئه‌وه‌ی بتوانێت سکاڵایه‌ك تۆمار بکات دژی ئه‌و سیستمه زه‌به‌لاحه تۆقێنه‌ره که ئه‌وی شکاندووه، وێنه‌ی هه‌موو ئافره‌ته سووککراوه‌کانی تر.\nبۆرژوازی سیستمه‌که‌ی توندوتۆڵ کردووه و ده‌یپارێزێت له ئابڕووچوون، هه‌ژارانیش بۆ پاراستنی مناڵه‌کانیان و له ترسی ڕای خه‌ڵکی ژیانیان تاڵ بووه و هه‌مووی بۆته درۆکردن و دووڕوویی، ئافره‌ت کاتێك خۆی یه‌کلا ده‌کاته‌وه و خۆی ئازاد ده‌کات و واز ده‌هێنێت له‌و پیاوه که کڕیویه‌تی، ده‌موده‌ست ده‌درێت به ڕوویدا و پێ ده‌وترێت: “ئافره‌تی به‌نامووس ناتوانێت یا نابێت خۆی له یه‌کێتییه‌ك ئازاد بکات گه‌رچی هه‌مووی سووکایه‌تی و ڕه‌زاله‌تیش بێت.”\nهه‌ر یه‌کێتییه‌ك له‌سه‌ر بناغه‌ی خۆشه‌ویستی نه‌بێت، ده‌ستکرد و زۆره‌ملێ بێت؛ با ڕه‌زامه‌ندیی کڵێسه و کۆمه‌ڵگه‌شی له‌سه‌ر بێت یا له‌سه‌ر نه‌بێت، ئه‌نجامه‌که‌ی له‌شفرۆشتن ده‌بێت. یه‌کێتی له‌و جۆره کاریگه‌ریی خراپ داده‌نێت له‌سه‌ر وره، له‌سه‌ر ته‌ندروستیی کۆمه‌ڵگه.\nئه‌م سیسته‌مه ئافره‌تان ناچار ده‌کات خانومانی و سه‌ربه‌خۆیی خۆیان بفرۆشن، ئه‌وه‌ش به‌رهه‌مێکه له به‌رهه‌مه‌کانی ئه‌م سیسته‌مه دۆزه‌خییه که ڕێگه ده‌دات به چه‌ند که‌سێك مشه‌خۆر بن به‌سه‌ر ئه‌و ده‌وڵه‌تمه‌ندییه‌وه، که به کارکردنی زۆرینه به‌رهه‌م هێنراوه، واته %99 ده‌بێت بچووك ببنه‌وه و ببنه کۆیله و کار بکه‌ن له به‌یانیه‌وه تا ئێواره بۆ مووچه‌یه‌کی کوله‌مه‌رگی، له‌ولاشه‌وه که‌مینه‌یه‌ك به‌رهه‌می ڕه‌نجی ئه‌وان چی باشه و چی خۆشه به ئاره‌زوی خۆیان ده‌یمژن و هه‌ڵیده‌لوشن. با ئێمه هه‌ڵۆێسته‌یه‌ك بکه‌ین و بڕوانینه ئه‌و دوو دیمه‌نه که له سه‌ده‌ی نۆزده XIX سه‌ریان هه‌ڵدا.\nبا سه‌یری خانووه‌کان وکۆشکه‌کانی بۆرژواکان بکه‌ین، هه‌ر کامێکیان بگریت جێگه‌ی ژیانی سه‌دان پیاو و ژنی پێ دابین ده‌کرێت، با ته‌ماشای ئێواره‌خوانی مناڵه‌کانیان بکه‌ین، هه‌ر سفره‌یه‌کیان سه‌دان برسی پێ تێر ده‌بێت، سه‌یری ئه‌وانه که شه‌یدای ئه‌م دنیایه‌ن ته‌ماشاکه‌ن چۆن چه‌نده‌ها ئامرازی ڕابواردن و خۆشگوزه‌رانییان بۆ خۆیان داهێناوه، بۆ نموونه، چوون بۆ شانۆ، هه‌ڵپه‌ڕکێ و موزیك، کۆنسێرت، پیاسه‌کردنی ده‌ریایی، با ئێسته وه‌رچه‌رخێین و ئاوڕێکیش بده‌ینه‌وه له‌وانه که ئه‌و سامانه به ڕه‌نج به‌رهه‌م ده‌هێنن و دواتر بۆ سه‌فاهه‌تی بۆرژواکان خه‌رج ده‌کرێت.\nدیوی ئه‌ودیوی ئاوێنه \nسه‌یریان بکه‌ن به‌شمه‌ینه‌تییه‌کان چۆن خزاونه‌ته ناو ژێرخانه تاریک و تونه شێداره‌کانه‌وه و تاساون به‌سه‌ریه‌کدا، ئه‌و ژێرخانانه که ڕووینه‌داوه ڕۆژێك له ڕۆژان هه‌وایه‌کی پاك خۆی پیایاندا کردبێت، ئه‌وانه هه‌ژاریی خۆیان وا به کۆڵی خۆیانه‌وه و له‌ملا ده‌یگوازنه‌وه بۆ ئه‌ولا، مناڵاکانیان شه‌قاوه و چه‌قاوه‌سوو و ڕووت و برسی له‌ناو شه‌قامه‌کاندا که‌س نییه به خۆشه‌ویستی بیاندوێنێت، که‌مترین نه‌رمونیانیان له‌گه‌ڵ به کار بهێنێت، له‌و ڕۆژه‌وه له دایك ده‌بن ده‌خرێنه ئه‌م خانانه‌وه -له‌بیرکردن-خه‌رافه‌ت- جنێو.\nبڕواننه ئه‌و دوو دیمه‌نه هه‌ی ڕه‌وشتییه‌کان moralistes هه‌ی پیاوچاکان philantropes ته‌ماشا بکه‌ن و به من بڵێن ده‌بێت له حاڵه‌ت و سیستمێکی ئاوادا بۆچی و به چ پێوانه‌یه‌ك ده‌بێت لۆمه‌ی ئه‌وانه بکرێت که له‌ش ده‌فرۆشن؟ ئیتر یاسایی بێت یا نا، هه‌ر به‌و پێیه‌ش ئێوه بۆتان نییه ته‌نانه‌ت لۆمه‌ی نائومێده‌کانیش بکه‌ن.\nگرفته‌که له‌شفرۆشتن نییه، گرفته‌که کۆمه‌ڵگه‌که خۆیه‌تی، ئه‌م سیستمه ناعادله‌یه که‌وا له‌سه‌ر سه‌کۆی خاوه‌ندێتیی تایبه‌تی و ده‌وڵه‌ت و کڵێسه‌کان، سیستمی به‌یاساییکردنی دزی و کوشتن و ده‌ستدرێژیکردنه سه‌رنامووسی ئافره‌تانی بێتاوان و مناڵه نائومێده‌کان ڕاوه‌ستاوه.\nتا ئه‌و دێوزمه‌یه له کۆڵ نه‌که‌ینه‌وه، ناتوانین بگه‌ینه سه‌ر به‌ڕێوه‌به‌ران و ئه‌نجومه‌نی پیران، هه‌روا ناگه‌ینه ماڵه بۆرژواکان و ناشگه‌ینه کوخی هه‌ژاره‌کانیش.\nده‌بێت مرۆڤایه‌تی هۆشمه‌ند بێت به هێز و توانای خۆی و خۆئازادکردن بکاته ئه‌رکی خۆی تا ژیانێکی تازه‌تر و باشتر و نه‌بیلتر بژی.\nله‌شفرۆشی بنبڕ ناکرێت تا ئه‌م سیستمه خۆراك به‌خشی بێت، مێتۆده‌کانی قه‌شه (Parkhurst) و ڕیفۆرمخوازه‌کانی تریش کاریگه‌رییه‌کی بنه‌ڕه‌تیان نابێت.\nئافره‌ت ئۆتۆنۆم و سه‌ربه‌خۆ ده‌بێت کاتێك ڕیفۆرمخوازه‌کان یه‌ک ده‌گرن له‌گه‌ڵ ئه‌وانه‌دا که خه‌بات ده‌که‌ن بۆ گۆربه‌گۆڕکردنی ئه‌م سیستمه که هه‌ڵهێنه‌ری هه‌موو فۆرمه‌کانی تاوانه، له‌بریی ئه‌و سیستمه سیستمێك دروست بکرێت له‌سه‌ر بناغه‌ی یه‌کسانیی ته‌واو، سیستمێك که هه‌موو پیاوێك، هه‌موو ژنێك و هه‌موو مناڵێك به‌رهه‌می کاره‌که‌ی لێزه‌وت نه‌کرێت ، هه‌روه‌ها هه‌لومه‌رجی ئه‌وه بڕه‌خسێنێت به‌بێ جیاوازی سوودمه‌ند بن له به‌خشنده‌کانی سروشت، ڕێگه و جێگه ئاماده‌کردن بۆ هه‌مووان تا بتوانن سوودمه‌ند بن له باشترین په‌روه‌رده و خوێندن، زه‌ره‌رنه‌دان و خراپنه‌کردنی ته‌ندروستی هیچ که‌سێك به کۆیله‌کاری و له‌ناوبردنی هه‌وڵی ده‌سته‌مۆکردنی مرۆ به ڕه‌زاله‌ت و سۆزی دروستکراو.\nپێویسته هه‌رکه‌سه باری هاوسه‌رینگرتن بخاته ته‌واوی بڕواپێکردنی ڕه‌وشتییه‌وهconfiance moral هه‌روه‌ها پێویسته هه‌ر که‌سه ئه‌وی تری خۆش بووێت و ڕێزی بگرێت و هاریکاری کارکردنی بێت، نه‌ك هه‌ر له‌به‌ر باشی و خۆشحاڵی و سوودی خودی خۆی، به‌ڵکو له‌به‌ر ئه‌وه‌ی پێکه‌وه خۆشحاڵن و حه‌زیاری خۆشحاڵییه‌کی هاوڕه‌نگی یه‌کگرتوون بۆ هه‌مووان. هه‌موو تۆزقاڵێکی ئه‌و یه‌کگرتنه ده‌بێته هێزێکی ته‌ندروستی ڕه‌وشتی و فیزکی، ڕێزلێگرتن و که‌ریمکردنی باوان نه‌ك هه‌ر له‌به‌ر ئه‌وه که ئه‌رکێکه به‌ڵکو له‌به‌ر ئه‌وه ئه‌وان ئه‌وه ده‌هێنن و شایه‌نی ئه‌وه‌ن ڕێزیان لێبگیرێت و موکه‌ڕه‌م بکرێن.*** کۆمیونێتێ communauté په‌روه‌رده‌کردنیان و گرنگیدان پێیان ده‌گرێته ئه‌ستۆی خۆی، به‌و جۆره ئازاد ده‌بن و ده‌توانن دوای حه‌ز و ویست و مه‌یله‌کانی خۆیان بکه‌ون، ئه‌وه‌ش سه‌ربه‌خۆبوون ده‌به‌خشێت، واته ئه‌و که‌سانه سه‌ربه‌خۆیی خۆیان ده‌پارێزن، به شانوباڵی که‌سدا هه‌ڵناده‌ن، ئامانجیان له‌وه دور ده‌که‌وێته‌وه که ده‌سه‌ڵاتیان هه‌بێت به‌سه‌ر براکانیاندا، له‌بریی ئه‌و ده‌سته‌ڵاته هه‌وڵی ئه‌وه ده‌ده‌ن ڕێزگرتن ده‌ست بخه‌ن، به جۆرێك که هه‌موو ئه‌ندامه‌کانی کۆمینیتێکه پارێرزراو و ڕێزلێگیراو بن.\nیه‌کێتی، جووتبوونی پیاو و ژن نه‌ك هه‌ر به‌س نییه بۆ هه‌ردووکیان، به‌ڵکو تا بڵێیت قێزاویشه لایان ژن و پیاو ده‌یانتوانی جیا ببنه‌وه به نه‌رمونیانی و به‌بێ هه‌راوهوریا به‌و جۆره پێویستیشیان به‌وه نه‌ده‌بوو هه‌موو په‌ت و ده‌زووی هاوسه‌رینییه‌که‌یان بقرتێنن و بیکه‌نه وێرانه، به پێچه‌وانه‌وه ده‌یانتوانی په‌یوه‌ندییان هه‌ر به‌رده‌وام بێت و نه‌بنه قوربانی چه‌وسانه‌وه، هه‌روه‌ها به‌و به‌رده‌وامیدانه به جۆرێك له جۆره‌کانی یه‌کێتی، ده‌توانن کارێکی وا بکه‌ن که نه‌بنه نێچیر و ڕێفۆرمکاره‌کانی ئه‌مڕۆ بۆ ئه‌وه‌ی به کاریان بهێنن گوایه بۆ له‌ناوبردنی له‌شفرۆشی و سڕینه‌وه‌ی شه‌رمه‌زاریی مرۆڤایه‌تی !!!\nله‌ناوبردنی چینێك و هێشتنه‌وه‌ی چینێکی ترعه‌جه‌ب شێتی و سه‌رلێتێکچوونێک و تاوانێکه، ئێوه پیاوان، ئافره‌تان ڕوو وه‌رمه‌گێڕن، مه‌هێڵن لایه‌نگیری préjués کارتان تێبکات، بڕواننه مه‌سه‌له‌که وه‌ك ئامانجێك objectife له‌بریی ئه‌وه‌ی هێزی بێهووده به کار بهێنن، ده‌ستێکی یارمه‌تی درێژ بکه‌ن له بۆ له‌ناوبردنی ئه‌م سیستمه گه‌نده‌ڵ و خه‌سته‌یه.\nگه‌ر ژیانی هاوسه‌رینی بێبه‌شی کردوون له خۆشی و ڕێزگرتنی خۆیی، گه‌ر بێبه‌شی کردوون له تاقیکردنه‌وه‌ی خۆشه‌ویستیتان بۆ ئه‌وانه که به مناڵان ناویان ده‌به‌ن بۆ ئاسووده‌یی خۆتان و خۆشه‌ویستانتان ئه‌رکتانه بگۆڕن و ڕاستی دروست بکه‌ن، ته‌نها به‌وه هاوسه‌رینگرتن نابێته کاره‌سات.\n* سه‌رچاوه /emma goldman – Anarchopedia\nتێبینی: ئێما به پێچه‌وانه‌ی هه‌ندێك نووسه‌ری ئه‌نارکیسته‌وه، خۆی له‌وه لاداوه که به زمانێکی ئه‌کادیمی بێتام و هیلاککه‌ر بنووسێ، ئه‌وه‌ی ڕه‌چاو کردووه که ده‌بێت به زمانێکی ساده وساکار بۆ ئه‌و که‌سانه بنووسرێت که ژیانی ئابووری وکۆمه‌ڵایه‌تییان ئه‌و بواره‌ی بۆ نه‌ڕه‌خساندوون به باشی تێکه‌ڵ به سه‌رخانی کۆمه‌ڵگه ببن، تا هه‌رهیچ نه‌بێت ئاستی خوێنده‌وارییان که‌مێك پله به‌رز بێت، به‌تایبه‌تی ئه‌و سه‌رده‌مه‌ی خۆی تیایدا ژیاوه. -و.ک-\n** کڵێسه و ده‌وڵه‌ت به هیچ جۆره په‌یوه‌ندی و بچڕانی په‌یوه‌ندییه‌ك ڕازی نابن، گه‌ر له ده‌ره‌وه‌ی یاسا و ڕێساکانی خۆیانه‌وه بێت، ئه‌وان له چوارچێوه‌ی یاسا و ڕێساکانی خۆیاندا به هه‌موو شێوه‌یه‌ك هانی ژنهێنان و شووکردن و مناڵدروستکردن به ده‌رزه‌ن ده‌ده‌ن، ئیتر گوێیان له‌وه نییه چ مه‌رگه‌ساتێکی لێده‌که‌وێته‌وه له ڕووی ئابووری، کۆمه‌ڵایه‌تی، ڕه‌وشتی، ده‌روونییه‌وه، ته‌نها ئه‌وه‌یان به‌لاوه گرنگه له‌ژێر ڕکێفی یاسا و ڕێساکانی خۆیاندا بێت،هه‌ر به‌و مه‌رجه‌ش ڕێگه‌پێدراو و موباره‌كکراوه. -و-ك-\n*** ئێما له‌و بواره‌دا به‌و لۆجیکه بیر ده‌کاته‌وه: “هه‌رکه‌س به‌پێی توانای خۆی، بۆ هه‌موو که‌س به‌پێی پێویستییه‌کانی.”\nNext میوانی تۆین ( Miwani ToYin )


زانکۆی ڕاپەڕین - دوەمین كۆنفڕانسی دیبەیتی ئەكادیمی لە زانكۆی راپەڕین رێكدەخرێت\nبڵاوکراوەتەوە لە 22 شوبات 2021 . سەردانەكان: 107\nكۆنفڕانسەكە لە (8) پانێل پێكهاتوەو (8) دیبەیتی ئەكادیمی بەشێوەی كێبڕكێ لەنێوان قۆناغە جیاوازەكانی هەردو بەشدا بەڕێوەدەچن، و لیژنەیەكی دادوەری كە لە (5) مامۆستا لەهەردو بەش و سەنتەری نێودەوڵەتی زمان لەزانكۆی راپەڕین، پێكهاتوە، هەڵسەنگاندن بۆ دیبەیتەكان دەكات.\nكۆنفڕانسەكە لەلایەن بەشی ئینگلیزی كۆلێژی پەروەردەی بنەڕەت بەهاوبەشی نوێنەرایەتی گشتی خوێندكاران رێكخراوەو لەلایەن (پ.ی.د. ئاراز رمضان) مامۆستای وانەی دیبەیت و (م. كامەران محمد وەسمان) خوێندكاری قۆناغی چواری بەشی ئینگلیزی ئێواران لەكۆلێژی پەروەردەی بنەڕەت، سەرپەرشتی دەكرێت.\nزانکۆی ڕاپەڕین خوێندنی باڵا توێژەر\nسەرۆك و ئەندامانی ئەنجومەنی زانكۆ، بەشداری رێوڕەسمی ساڵیادی راپەڕین-یان كرد\nپەیامی سەرۆكایەتی زانکۆی راپەڕین، بەبۆنەی (30)مین ساڵیادی راپەڕین-ەوە\nبەشی یاسای زانكۆی راپەڕین، بەشداری لەرێكخستنی وێركشۆپێكی نێودەوڵەتی دەكات\nهەنگاوەكانی كردنەوەی كۆلێژی پزیشكی خێراتر دەكرێن\nسیمینارێك لەبارەی چۆنیەتی کۆششکردن و ئامادەکاری بۆ تاقیکردنەوە رێكخرا


ماڵەوە | ماڵێک لە ئاسمان\nدیوانی شێرکۆ بێکەس\nRead more about دیوانی شێرکۆ بێکەس\nبەشێک لە 'ئێستا ژیان نیشتیمانمە'\nRead more about بەشێک لە 'ئێستا ژیان نیشتیمانمە'\nنۆرمان میللەر لە تێکستێکیدا دەڵێت « مردن زۆر سەخت نییە، تا ئێستا کەس نییە نەیتوانی بێت بمرێت». بەڵام ئەم وەسفە بۆ هەموو کەس دروست نییە... بە بڕوای من شێرکۆ لەوانەیە چەندە بیەوێت، چەندە هەوڵ بدات. ناتوانێت بمرێت.\nRead more about دە هەزار شوێنپێ\nبەشێک لە شیعرەکانی (کو ئون)\nبەر لە خوێندنەوەی ئەم شیعرانە، ئەم پێشەکییە کورتە پێویستە.\n(کو ئون) بە یەکێك لە دەنگە گەورەکانی شیعری جیهانی و کۆریای باشوور لە قەڵەم دەدرێت و هەموو ساڵێک لە لیستی ئەو ناوانەدایە کە بۆ وەرگرتنی خەڵاتی ئەدەبی نۆبڵ دەپاڵێورێت.\nRead more about ڤەژین\nکۆگای فەرهەنگە کوردییەکان\nهەوڵێکە بۆ کۆکردنەوەی زانستییانەی دەقی ئەدەبی و مێژووییی کوردستان\nخودا عەدلی لە لای عارف عەیانە\nRead more about خودا عەدلی لە لای عارف عەیانە\nبە حەققەت ئێمە گەللەین، ئەو شوانە!\nلەبەر چی وا مەڕی خۆی مەردی چووپان،\nبە دەستی خۆی ئەخاتە بەر نیشانە؟\nسەد کە پاشای، حەز بکەی هەر جۆر موکافاتم ئەدەی\nRead more about سەد کە پاشای، حەز بکەی هەر جۆر موکافاتم ئەدەی\nمن قسەی حەق هەر ئەکەم سا چۆن موجازاتم ئەدەی\nمن بە تەختی خوسرەو و جامی جیهانی تێ ئەگەم\nتۆ بە مەئموور و ئیعانەی دۆم و خەڕاتم ئەکەی\nمن بە سەد میننەت لە نەحلی لێوی یاری خۆم ئەخۆم\nتۆ بە شاگردی دووکانی مەروەقە و نانم ئەکەی\nRead more about مەرگان\nگوێم لە کۆکەکۆکی ئەو هەناوە بریندارەیە\nئارەقی ئەو ڕوخسارە دەسڕم..\nئەی تای گیانت بە گیانم!\nئاخ، هەناسەی ساردت بە سینەم!\nئۆی، لەهەمووکەس دوور، لە مەرگ نزیک..\nچەند دێڕێک لە کتێبێکی نوێی شێرزاد حەسەن\nRead more about چەند دێڕێک لە کتێبێکی نوێی شێرزاد حەسەن\nنووسین بۆ من سیپەلاک و سیی دووەممە کە هەناسەی پێ دەدەم، بێگومان بۆ من فیتنەی نووسین تەنیا لەوەدایە كە مێژووی شكست و هەرەس و نشوستی خۆم و ئەوانیدکە بگێڕمەوە. ڕەنگە کەسێک بپرسێت: ئایا پانتاییەک بۆ خۆشیی و سەرکەوتن و شکۆمەندیی نەبووە کە من ئاوڕی لێ بدەمەوە، بێگومان هەبووە، بەڵام من زادەی سەردەمی تراژیدیا و کارەساتە گەورەکانم، کە مەحاڵە ئەو کەم خۆشبەختییەی من دیومە لە خۆم و خەڵکی، بەراورد بکرێت لەتەک مەرگەساتەکانی مێژووی ئێمە، لەسەر ئاستی تاک و نەتەوە. من هەست دەكەم کە خیانەتم بە هەموو ئەو شتە خۆشەویستانە كردووە كە بەجێمهێشتوون.\nمن زۆر جاران لە خۆم و هاوڕێكانم دەپرسم: ئەرێ كوردستان ئەو باوكە دڵڕەقە بوو كە هەر هەموومانی ڕاو نا و لە ماڵ دەری کردین.. یان ئەو دایكە بێوەژنە بوو کە لە تەنیایی خۆیدا هەر هەموومان فەرامۆشمان کرد؟ كوڕانی سپڵە و ناڕەسەن بووین و دڵڕەقانە لە کەلاوەکەی خۆیدا بەجێمانهێشت، کە ڕەنگە بەسەریدا بڕووخێت؟!\nمن تا هەنووكە لە نێوان ئەو دوو وێنەیەدا: تیایدا ڕاماوم، لەوە دەچێت كوردستان: هەردووكیان بێت، بەڵام بۆ من پتر لەو باوكە دڵڕەقە دەچێت كە لە ماڵ، لە نیوەشەوێکی تۆف و باران و وەیشوومەدا، دەری كردم.\nپەریزاد و گوڵەکەی دوژمنی\nRead more about پەریزاد و گوڵەکەی دوژمنی\nئەمە «بۆرەتار»ێکی شوومە و\nسەرەتای شەوێکی ئاوس بە قات و قڕیی.\nبۆرەتارێکی ژان گرتوو بە:\nبەچکە شەیتان و بەچکە سیاسی و بەچکە بازرگانەوە.\nئەمە شەوێکی چەلاکی ڕەقەڵەی بەدبینە و بێبەزەیی.\nچاوەکانی گۆڕیچەی ئەستێرانن و پەناگەی جادووگەران.\nئەم شەوە: قەڵای مێردان نییە،\nقەڵای دزانە، قەڵای کاسەسەرم و\nقەڵای جەستەی ڕووخاوم و\nقەڵای خۆڵەمێشی ئارەزۆکانمە و


ئەمریکا دەبێت کۆتایی بە پێوەندییەکانی لەگەڵ یەپەگە بێنێت - Mehr News Agency\n26 rêbendanê 2019 - 20:48\nNews Code 24610\nوەزیری بەرگریی تورکیا:\nئەمریکا دەبێت کۆتایی بە پێوەندییەکانی لەگەڵ یەپەگە بێنێت\nوه‌زیری به‌رگری تورکیا و نوێنه‌ری ئه‌مریکا بۆ کار و باری سووریا پێکه‌وه سه‌باره‌ت به کوردی سووریا دیداریان کرد.\nبه ڕاپۆرتی ئاژانسی مێهر له ئاناتۆلی، خلوسی ئاکار، وەزیری بەرگریی تورکیا، پێشوازی لە نوێنەری تایبەتی ئەمریکا بۆ کاروباری سووریا کرد و لە میانی کۆبوونەوەی نێوانیاندا ئاکار باسی لە چاوەڕوانی تورکیا لە ئەمریکا کرد بۆ کۆتایی ھێنان بە پەیوەندییەکانی لەگەڵ یەپەگە و تەواو کردنی نەخشەرێگای منبج.\nبه پێی ئه‌م ڕاپۆرته، خولوسی ئاکار پێشوازی لە نوێنەری تایبەتی ئەمریکا بۆ کاروباری سووریا، جەیمس جێفری کردووە و لە کۆبوونەوەکەدا تاوتوێی پێشهاتەکانی رۆژھەڵاتی فوڕات و مه‌نبه‌ج و دواپێشھاتەکانی سووریا کراوە.\nئاکار پێداگری تورکیا لە پاراستنی بەرژەوەندییەکانی تورکیا له سووریا کردووه و ھاوکات باسی لە چاوەڕوانی ئه‌نقه‌ره لە ئەمریکا کرد بۆ کۆتایی ھێنان بە پەیوەندییەکانی لەگەڵ یەپەگە و تەواوکردنی نەخشەرێگای مه‌نبه‌ج.\nهه‌ر دوو لا لە کۆبوونەوەکە جه‌ختیان کردووه لە پێکەوە کار کردنی ھەردوو وڵات بۆ چارەسەر کردنی کێشەکان.


ترامپ و مەلا برادەر قسەیانکرد – کوردی – RojNews.News\nترامپ و مەلا برادەر قسەیانکرد\n12/03/2020 - 11:08:29 pm\nچوؤرشەممە, 4 مار 2020 – 09:34 ڕۆژنیوز – ناوەندی هەواڵەکان\nدوای ئەوەی ڕۆژی شەممەی ڕابردوو ڕێککەوتنی ئاشتی لە نێوان تاڵیبان و ئەمریکا واژۆکرا، دوێنێ دۆناڵد ترامپ، سەرۆک کۆماری ئەمریکا لە کۆشکی سپی لە کۆنگرەیەکی ڕۆژنامەنووسیدا ڕاگەیاند: کە لەگەڵ سەرکردەیەکی تاڵیبان بە تەلەفۆن قسەیکردووە.\nدۆناڵد ترامپ، لەسەر ئەو پەیوەندییە تەلەفۆنییەی لەگەڵ مەلا عەبدولغەنی برادەر جێگری ڕێبەری تاڵیبان و سەرۆکی شاندی دانوستانکاری تاڵێبان کردوویەتی ڕایگەیاند: گفتوگۆیەکی زۆر باشم لەگەڵ تاڵیبان ئەنجامدا.\nپێش قسەکانی ترامپ، زەبیحوڵا موجاهد، وتەبێژی تاڵیبان لە تویتێکدا ڕایگەیاند: “سەرۆکی ئەمەریکا ترامپ گفتوگۆیەکی تەلەفۆنی لەگەڵ جێگری سیاسی ئیمارەتی ئیسلامی بەڕێز مەلا برادەر ئاخوند ئەنجامدا”.\nموجاهد هەروەها نووسیویەتی: گفتوگۆکە ماوەی زیاتر لە ٣٠ خولەکی خایاندووە و مەلا برادەر بە سەرۆکی ئەمەریکای وتووە، ئەگەر ئەمەریکا ڕێز لە ڕێکەوتنی ئاشتی لەگەڵ تاڵیبان بگرێت، ئەوا لە داهاتوودا هەردوولا پەیوەندی دووقوڵی ئەرێنیان دەبێت.\nبەپێی ئەو ڕێککەوتنەی لە نێوان تاڵیبان و ئەمریکا واژۆ کراوە، دەبێت تاڵیبان پابەندبێت بە پچڕاندنی پەیوەندیـیەکانی لەگەڵ قاعیدە، داعش و هەموو ڕێکخراوە تێرۆرستیـیەکان، ئەمەریکا و هاوپەیمانانیش دەبێت لە ماوەی ١٤ مانگدا، هێزەکانیان لە ئەفغانستان بکشێننەوە و ئەمەریکا دەستوەرنەداتە کاروباری ناوخۆی ئەفغانستان، بەڵام دەتوانێت بەردەوامبێت لە ئۆپەراسیۆنە سەربازییەکانی دژی قاعیدە و داعش لە ئەفغانستان.\nبەڕێوبەری وزەی ئەتۆمی: ئێران هاوکارییمان نەکات ڕووبەڕووی قەیرانێکی نوێ دەبێتەوە\nلە چەند هێرشێکی تاڵیباندا ٢٠ سەربازی ئەفغانستان کوژران\nڕۆژنامەیەکی ئەڵمانی بانگەوازیی بۆ ئازادیی ڕێبەر ئۆجالان دەکات\nئەمریکا دژی دەستوەردانی دەوڵەتی تورکە لە ئاڵۆزییەکانی ئارتساخ


هه‌ڕه‌شه‌ی سه‌ركوتی خۆپیشانده‌ران له بێلارووس – کۆمەڵە\nوه‌زاره‌تی ناوخۆی بێلارووس ڕایگه‌یاندووه كه به سه‌رنج دان به په‌ره‌سه‌ندنی خۆپیشاندانه‌كان له‌م وڵاته، هێزه ئه‌منییه‌كان ڕێگه‌یان پێ دراوه كه ئه‌گه‌ر پێویست بێ له‌دژی خۆپیشانده‌ران، چه‌كی كوشه‌نده به‌كار بێنن.\nهاوكات له‌گه‌ڵ په‌ره‌سه‌ندنی خۆپیشاندانه‌كان له بێلارووس، ڕۆژی دووشه‌ممه ٢١ی ڕه‌زبه‌ر هێزه ئه‌منییه‌كانی ئه‌م وڵاته ٧١٣ كه‌سیان ده‌ستبه‌سه‌ر كردووه. به‌دوای ئه‌وه‌یكه “ئه‌لێكساندێر لۆكاشێنكۆ” سه‌رله‌نوێی له هه‌ڵبژاردنه‌كانی سه‌رۆك كۆماری بێلارووس له ڕێكه‌وتی ١٩ی گه‌لاوێژ سه‌ركه‌وتنی به‌ده‌ست هێنا، نزیكه‌ی ١٣ هه‌زار كه‌س له خۆپیشاندانه‌كانی ئه‌م وڵاته ده‌ستبه‌سه‌ر كراون. شایانی باسه، هێزه ئه‌منییه‌كان به كه‌ڵك وه‌رگرتن له توندووتیژی و ماشێنی ئاوپاش، هه‌وڵیان داوه كه بڵاوه به ناڕازییان بكه‌ن، به‌ڵام خۆپیشانده‌ران خوازیاری ده‌ست له‌كار كێشانه‌وه لۆكاشێنكۆ له ده‌سه‌ڵات و به‌ڕێوه‌چوونی سه‌رله‌نوێی هه‌ڵبژاردنه‌كان بوون.